Isu Rentas Negeri, Lana Nordin Beri Pesanan ‘Deep’ Buat Netizen!

Berita rakyat Malaysia dibenarkan untuk rentas negeri bermula semalam (11 Oktober) menerima pelbagai reaksi termasuklah pelakon drama Aku Yang Kau Gelar Isteri, Lana Nodin yang tampil memberikan pesanan  buat netizen.

Melalui posting yang dimuatnaik di Instagram, dia berharap rakyat Malaysia tidak berpusu-pusu rentas negeri seperti dalam video yang dimuatnaiknya di Instagram.

“Harap-harap rakyat Malaysia yang boleh rentas tu, hopefully jangan macam ni yaa. Dulu yang suruh aku mereput duduk diam siap halau aku balik USA.

Sekarang bila aku balik USA kata biar aku dapat covid pulak.. Haa ni turn korang pulak Yang Duk Keji Maki Aku.”- tulis Lana

Pelakon berusia 41 tahun ini turut meminta artis veteran dan selebriti yang bertalam dua muka untuk tidak mencampuri perihal orang lain.

“Siap ada artis veteran dan sorang artis lalang ni konon kata dia artis, tapi seriously aku pun tak kenal tapi kononnya anggap diri tu baik dengan orang politik. Hari-hari sibuk, setiap masa sibuk upload pasal hal vaksin!

Ko tu move on je la tak payah sibuk hal orang. Berlakon je dalam drama tak payah buat drama, cukup dah drama politik. Orang industri pun meluat la dengar citer ko hari-hari tak habis DISKRIMINASIKAN ORANG!!”- tegas Lana

A post shared by Lana Nodin❤David Mckienzie (@lananodinmckienzie)

Terdahulu, Murai.my pernah melaporkan berita mengenai Lana yang membidas komen netizen selepas digelar freemason kerana rasa was-was terhadap vaksin Covid-19.

“Anyway just because vaksin ni aku masih was-was dah dicop antivaksin.. Pelik sungguh pemikiran orang sekarang.”- tulis Lana


Isu Sampah Di Pantai Batu Layar, Ini Respon TMJ!

Tular di media sosial apabila netizen mula meluahkan mengenai tahap kebersihan di tempat rekreasi di Batu Layar Kota Tinggi yang mempunyai terlalu banyak sampah. Luahan tersebut mendapat perhatian Tengku Mahkota Johor, Tunku Ismail Ibni Sultan Ibrahim.

Seorang netizen di Twitter yang dikenali dengan nama @Asyikin Mustaffa memberitahu bahawa tempat rekreasi terkenal tersebut semakin penuh dengan sampah sarap yang dilakukan oleh pengunjung yang hadir.

“@HRHJohorII just nak bagitau tempat rekreasi di Batu Layar Kota Tinggi terlalu banyak sangat sampah sarap, orang dtang berkelah dan buang sampah merata-rata..dan orang boleh berkelah di tepi-tepi sampah..Saya harap ramai ada kesedaran untuk menjaga laut kita.”-Tweet @AsyikinMustaffa

Dipetik dari laman Twitter rasmi Tengku Mahkota Johor, baginda akan meminta laporan penuh dari pejabat daerah, dan akan memastikan Pegawai Daerah mengambil tindakan sewajarnya.

“Saya akan minta laporan penuh dari Pejabat Daerah, dan akan memastikan Pegawai Daerah mengambil tindakan sewajarnya.

Saya juga akan minta Kerajaan mendidik masyarakat kita untuk menjaga kebersihan alam sekitar, kesihatan, demi negeri dan kesejahteraan rakyat.”-Tweet TMJ

Tinjauan Murai.my di ruangan komen mendapati rata-rata netizen meluahkan rasa kesal dengan keadaan di tempat rekreasi tersebut.

“Memang sangat betul Tuanku. Saya pergi ke situ minggu lepas, sangat kotor dan amat memalukan. Sampai tak sanggup nak ambil gambar. Tengok sahaja langsung balik.”

“Sedih orang Malaysia bersikap sebegini, tak tahu tanggungjawab jaga kebersihan persekitaran..Di Stulang Laut tu pun kalau lalu pepagi nak menikmati pagi dengan anak-anak kat situ tapi air banyak dengan sampah. Terus tak jadi nak bagi anak-anak turun jalan-jalan kat situ. Sungai-sungai pun perlu dititikberatkan.”

“Memang benar Tuanku, semalam saya baru singgah sana. Pusat rekreasi pantai batu layar semakin hari semakin teruk kotor dengan sampah. Harap Tuanku dapat ambik tindakan yang tegas dan cekap..” ujar mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shahrulezad Hilang Sabar Dengan Sikap Negatif Individu Yang Tidak Peduli Nasihat

Tular di media sosial  hantaran milik pengarah dan penerbit Radius One Production, Shahrulezad Mohameddin yang berkongsi rasa tidak puas hati mengenai sikap individu yang negatif.

Pengarah berbakat ini mengatakan dirinya tidak dapat bersabar lagi untuk mendengar pelbagai aduan yang penuh negatif, apatah lagi individu tersebut gemar menceritakan mengenai hal peribadi namun enggan berusaha untuk mengubah situasi diri.

“Bila kita nasihat dia tak nak dengar. Dia nak suruh kita jadi tukang dengar komplen dia tanpa dia berusaha nak ubah situasi ni. Silap-silap dia tarik kita sekali dalam negatif vibe tu.

Maaf abam bukan jenis ‘penyabar’ dengan orang yang macam ni. Sekali dua kau nak mengadu nasib aku boleh layan lagi tadi. Kalau dah hari-hari atau kalau asyik jumpa, atau telefon jer jenis tak habis-habis bercerita benda negatif yang sama atas alasan nak luah rasa stress.

Sila cari telinga kuali lain sis.” Tulisnya

Selain itu, pengarah terkenal ini juga menasihati agar individu tersebut berjumpa dengan pakar dalam hal rumahtangga untuk mencari penyelesaian kerana dirinya bukanlah orang yang sesuai untuk mendengar masalah yang diluahkan itu.

“Abam ada had abam sendiri.. Lagipun abam bukan orang yang sesuai untuk korang luahkan segala cerita peribadi yang tak ada penyelesaian tu.

Tu korang kena jumpa pakar. Bukan abam. Abam jenis cepat tak sabar kalau tengok orang suka merengek-rengek bercerita masalah peribadi tanpa tujuan.” Tulisnya lagi

Betul juga kata Shahrulezad, ada masalah peribadi atau hal rumahtangga lebih baik berjumpa dengan pakar untuk mencari jalan penyelesaian.

Bukan tak boleh luahkan pada orang terdekat tapi kalau berhari-hari cerita perkara sama dan tiada perubahan dilakukan pun tak boleh juga. Jadi baik jumpa pakar.


“Ciuman Terakhir Mama Buat Not” – Anak Perempuan Safura Ya’cob Meninggal Dunia

Pelakon dan penyanyi, Safura Ya’cob pada petang Isnin berkongsi khabar duka apabila anak perempuannya telah meninggal dunia.

Menerusi sebuah hantaran yang dikongsi di laman Instagram, Safura berkata dia bersyukur kerana dapat mencium anak perempuannya, Allahyarhamah Noor Shafiela buat kali terakhir selain mendoakan rohnya ditempatkan di syurga.

“Alhamdulillah..ciuman terakhir mama buat Not..wangi seharum kasturi..semoga Allah tempatkan kamu anak ku Noor Shafiela di dalam syurga Allah..Aamiin..”tulis Safura

A post shared by SAFURA YA'COB (@safurashah)

Di ruangan komen, peminat dan rakan-rakan selebriti seperti Wann,Azie,Sharifah Shahorah, Sharifah Shahirah, Riz Amin dan ramai lagi mengambil kesempatan mengucapkan salam takziah buat Safura sekeluarga.

Sebagai info, selain Noor Shafiela, Safura turut mempunyai dua orang cahaya mata, Nurul Natasha Abd Rani dan Muhammad Daniel Khaqim Mohd Khairi menerusi perkahwinan terdahulu. Manakala perkahwinannya bersama pelakon Sahronizam Noor dikurniakan empat orang cahaya mata, Yusoff Firdaus, 12, Zara Nur Aisyah,11, Ariana Sofia,7 dan Nur Aisyah Mariam yang telah meninggal dunia pada 2008.

Salam takziah dari kami di Murai.my buat Safura sekeluarga. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“But*h!” – Diva AA Beri Reaksi Terhadap Dakwaan Perkahwinan Erra Fazira & Faizal Azumu

Semalam tular di laman Twitter mengenai dakwaan netizen terhadap  pelakon, penyanyi, dan pengacara, Erra Fazira yang dikatakan sudah berkahwin dengan Menteri Belia dan Sukan, Dato’ Seri Ahmad Faizal Bin Azumu yang menerima reaksi dari pelbagai pihak termasuklah pelakon dan pengacara, Azwan Ali atau dikenali sebagai Diva AA yang akui dakwaan tersebut adalah mustahil berlaku.

Menerusi posting yang dimuatnaiknya di Twitter, Diva AA menyatakan bahawa mustahil bagi seorang bintang seperti Erra  untuk berkahwin semula.

“AYOO? DIVA ERRA FAZIRA GELUPUH KAHWIN AS BINI NO 2 TOKEY MEE KARI? BUTOHHHH! AGAK AGAK!

MUSTAHIL BINTANG SE GAH ERRA? MAIN REMBAT JE DEK FOOKEY GER**NG? MOKK LUU!”-Tweet Diva AA

Walaubagaimanapun, Menteri Belia Dan Sukan  Faizal  telah mengesahkan bahawa dakwaan tersebut dalam laporan yang disiarkan oleh Astro Awani adalah palsu semata-mata dan menyifatkan individu yang menyebarkan berita palsu tersebut di laman Twitter sebagai tidak bertanggungjawab.

“Menteri Belia dan Sukan, Datuk Seri Faizal Azumu (@faizalazumu) mengesahkan kepada Astro Awani bahawa info yang tular ini adalah palsu.”-lapor agensi berita itu


Jangan Terlalu Gembira! Ini Kos Tersembunyi Yang Anda Perlu Tanggung Sekiranya Ke Luar Negara

Pada Ahad baru-baru ini, Perdana Menteri Datuk Seri Ismail Sabri Yaakob telah mengumumkan khabar gembira apabila semua rakyat Malaysia yang telah lengkap vaksin dibenarkan untuk merentas negeri. Bukan itu sahaja, kerajaan turut membenarkan rakyat Malaysia melakukan perjalanan ke luar negara, termasuk untuk melancong tanpa melalui MyTravelPass Jabatan Imigresen.

Bagaimanapun, individu berkenaan harus lengkap dua dos vaksin COVID-19 dan perlu menjalani kuarantin wajib 14 hari sebaik pulang ke tanah air. Bercakap mengenai perihal tersebut,seorang pengguna laman Twitter yang dikenali sebagai @AfiqMahadhir berkongsi kos tersembunyi buat mereka yang merancang ingin ke luar negara.

Dengan perkongsian yang dibuat, barangkali anda akan berfikir sebanyak dua kali untuk ke destinasi pilihan di luar negara melainkan sekiranya anda benar-benda bajet yang mencukup dan peruntukan cuti yang masih banyak!

Hampir semua negara meletakkan syarat kemasukan pelancong luar perlu negatif hasil ujian PCR. Dengan rata-rata kos bermula RM150-RM400 mengikut negara.Difahamkan, ada negara yang mewajibkan 2 kali swab test iaitu sebelum tiba dan sebaik tiba di sana.

Benar! Terdapat beberapa negara yang meletakkan syarat wajib untuk dikuarantin terlebih dahulu sebelum meneruskan perjalanan mereka termasuk Malaysia. Jika di Malaysia, kerajaan menetapkan 14 hari untuk kuarantin dengan kos tanggungan sendiri. Jika dikira, kos keseluruhan RM2,100 (RM150/hari) dan kos di negara lain juga adalah berbeza.

Sekiranya anda pulang ke tanah air kelak, perlu diingatkan anda perlu mengambil cuti tambahan bagi menjalani kuarantin sebanyak 14 hari. Jika ditolak cuti pada hari minggu, anda perlu peruntukkan cuti sebanyak 10 hari lagi tanpa dicampur dengan cuti yang anda telah ambil untuk bercuti sebelum ini. Sekiranya anda masih dalam mood ‘Work From Home’ barangkali ini bukanlah satu masalah.

Mungkin ada yang terlepas pandang mengenai hal ini . Namun, sekiranya anda disahkan positif di negara yang anda lawati dan tanpa persediaan mengambil insurans, sudah pasti kos rawatan di sana menelan belanja yang tinggi. Nasihat kami, pastikan anda membuat persediaan dari segi insurans kerana wabak seperti ini pada bila-bila masa sahaja boleh dijangkiti meskipun diri kita sudah divaksin.

Syarat yang ditetapkan beberapa negara untuk tidak mengenakan kuarantin mungkin melegakan kita. Tetapi, Malaysia masih mewajibkan kuarantin 14 hari dengan tanggungan sendiri. Kos keseluruhan RM2,100 (RM150/hari). Belum kira Negara lain? pic.twitter.com/I16zhnvS5w

— محمد أميرول أفيق (@AfiqMahadhir) October 10, 2021


Job Seeker Dituduh Tak Beradab, Netizen Bidas Majikan Di Twitter

Tular di Twitter mengenai pencari kerja (job seeker) dituduh tidak beradab oleh majikan atau bahagian pengambilan pekerja. Isu tersebut mendapat perhatian warganet, kerana majikan tersebut terus menghukum pencari kerja tersebut sebagai tidak beradab setelah menjawab soalan yang diajukan.

Berdasarkan tangkap layar perbualan mesej WhatsApp yang tular di Twitter ini, majikan syarikat berkenaan bertanya jangkaan gaji yang diingini kepada pencari kerja tersebut.

Kemudian setelah memberi jumlah gaji yang diingininya, majikan tersebut terus menghukum pencari kerja tersebut seorang yang tidak beradab kerana tidak perkenalkan diri dan menghantar mesej teguran mengenai adab meminta kerja kepada pencari kerja tersebut.

“Berapa ‘expected salary?'” Tanya majikan

“Macam  ni. Saya cuma nak bagi teguran. Cik ‘expect’ syarikat kami bayar ke, Cik gaji RM2500, tapi untuk hantar resume/interview pun, Cik tak dapat buat dengan ‘proper’.

1.Tiada pengenalan siapa Cik, nak mohon posisi apa, dari mana.

2.Tiada adab, Cik nak minta kerja tapi macam nak beli barang pun ada. Macam mana majikan nak ada rasa minat untuk ambil bekerja.” Soal majikan tersebut

Melihat mesej viral tersebut tersebar di Twitter, ramai warganet meluahkan rasa tidak puas hati mereka terhadap cara majikan syarikat tersebut mengendalikan pengambilan pekerja.

“Budak tu minta kerja, bukan datang untuk mengemis. Kau tanya berapa ‘expected salary’, Dia jawab terus-terang. Bagi aku, budak ni bagus. Dia faham soalan dan jawab dengan keyakinan. Yang buat teruk adalah majikan, tak mampu bayar cakaplah terus-terang. Jangan buang masa orang.”

“Ya ah tu. Majikan nak tanya ‘expected salary’ ada bagi salam? Anda dapat apa yang anda beri lah, kenapa nak rasa ‘superior’ tak tentu hala.” Ciap mereka

“Ni aku sokong budak tu. Kalau aku di tempat dia. 1. Aku hanya berminat dengan kerja tu dan nak tahu lebih lanjut. 2. Aku tak jangka kena ‘judge’ terus sebab link dari Facebook. 3. Majikan tak tanya aku untuk perkenalkan diri tapi terus tanya aku pasal ‘expected salary”

“Saya pun sependapat dengan encik. Dari tanya ‘expected salary’ baik tanya nama dan tengah minta kerja untuk posisi apa. Lepas tu terus ‘judge’ orang tu tak ada adab. Apa benda lah.” Ciap mereka lagi

“Paling tak berkenan dengan syarikat yang berurusan melalui WhatsApp. Itu baru tak ada adab.”

“Tapi orang tu yang tanya berapa ‘expected salary’ dia pun jawab lah, kena ceramah pula lepas tu. Lain kali suruh lah hantar emel. Guna WhatsApp dia ‘expect’ apa.” Ciap mereka

Sebenarnya cara kedua-dua belah pihak berkomunikasi kurang memuaskan, betul juga kata netizen kalau nak rasmi baik berinteraksi menerusi emel dan setkan tarikh untuk menemuduga calon secara empat mata barulah betul.

Dan dari situ, calon juga dapat bersedia lebih awal bagaimana untuk menghadapi penemuduga dengan rasmi dan penuh adab mencari kerja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Niezam Zaidi, Latiff Zami & Saiful Zaidrin Mengaku Bersalah Miliki Dadah!

Pelakon Niezam Zaidi bakal berhadapan dengan hukuman penjara maksimum lima tahun atau denda maksimum RM20,000 mengikut Seksyen 6 Akta Dadah Berbahaya (ADB) 1952 , jika sabit kesalahan selepas mengaku bersalah di Mahkamah Majistret di sini hari ini, atas pertuduhan memiliki dadah jenis kanabis Ahad lalu.

Menerusi laporan Utusan Malaysia, Niezam atau nama sebenarnya Muhamad Niezam Mohd. Zaidi, 29, yang kelihatan memakai baju lokap berwarna ungu itu membuat pengakuan tersebut selepas pertuduhan dibacakan ke atasnya di hadapan Majistret Mohd. Shazmeer Zamhari.

Dalam prosiding yang sama pengarah yang juga anak kepada pelawak veteran Allahyarham Zami Ismail, Mohd. Latiff Zami, 49 dan pembantu pengarah Saiful Zaidrin Ismail, 47, juga mengaku bersalah atas pertuduhan memiliki 0.30 gram dadah jenis kanabis dan 0.38 gram dadah jenis methamphetamine.

Difahamkan, kesemua mereka didakwa melakukan perbuatan tersebut di lokasi, masa dan tarikh yang sama.Bagi kesalahan itu,Latiff didakwa mengikut Seksyen 6 ADB 1952 manakala Saiful Zaidrin didakwa mengikut Seksyen 12(2) Akta yang sama dan boleh dihukum di bawah Seksyen 12(3) Akta sama.

Sabit kesalahan Saiful Zaidrin boleh dikenakan hukuman denda maksimum RM100,000 atau penjara tidak lebih lima tahun atau kedua-duanya sekali.

Terdahulu, Timbalan Pendakwa Raya, Nur Syuhada Muhammad Lutfi menawarkan jaminan sebanyak RM6,000 dengan seorang penjamin kepada Niezam dan Latiff manakala RM8,000 kepada Saiful Zaidrin. Bagaimanapun, peguam Intan Shafini Mior Shahrin daripada Yayasan Bantuan Guaman Kebangsaan (YBGK) memohon jaminan dikurangkan pada kadar minimum berikutan ketiga-tiga tertuduh tidak memiliki pendapatan tetap selain terjejas berikutan pelaksanaan Perintah Kawalan Pergerakan (PKP).

Mahkamah kemudian membenarkan Niezam, Latiff dan Saiful Zaidrin diikat jamin masing-masing berjumlah RM3,000, RM2,600 dan RM3,200 dan kesemua mereka membayar wang jaminan berkenaan.Mahkamah juga menetapkan tarikh 1 Disember ini bagi sebutan semula kes bagi menunggu laporan kimia.


Isu Dadah : Lihat Ucapan Rakan-Rakan Selebriti Beri Semangat Buat Niezam Zaidi

Selepas tularnya berita mengenai Niezam Zaidi mengaku bersalah atas tuduhan memiliki dadah, pelakon berusia 29 tahun ini tampil memuatnaik sebuah hantaran terbaharu berkongsi akan perkembangan dirinya.

Terlebih dahulu, Niezam atau nama sebenarnya Mohd Niezam bin Mohd Zaidi memohon maaf  sekiranya membuat sebarang kesilapan . Malah dia turut memohon maaf tidak dapat membalas kiriman mesej daripada para media dan sahabat-sahabatnya.

“Assalamualaikum semua, saya minta maaf jika ada salah dan silap saya pada kalian semua.

“Saya minta maaf juga tidak dapat membalas satu-satu comment sahabat handai, media dan rakan-rakan seperjuangan melalui DM, Whatsapp, call dan sebagainya” tulis Niezam

Menganggap perkara yang terjadi sebagai satu hikmah, Niezam meluahkan rasa syukur dan berterima kasih atas doa yang dititipkan buatnya. Bagaimanapun, pelakon yang popular menerusi filem Budak Pailang ini berkata dia  tidak boleh memberi sebarang komen lanjut mengenai isu penahanannya.

“Alhamdulillah,syukur pada Allah diatas apa yang terjadi & jutaan terima kasih juga pada kalian semua yang selalu mendoakan saya selama ini, semoga Allah merahmati kalian

“Buat masa sekarang,saya simpan apa-apa comment mengenai isu ini.

“Semoga kalian semua sihat sentiasa dan diberkati serta dirahmati, amin,” katanya lagi

A post shared by Incek Steady (@niezamzaidi)

Di ruangan komen rata-rata peminat termasuk rakan selebriti tampil memberikan kata-kata semangat. Antaranya seperti Norman Hakim, Zoey Rahman, Shima Anuar, Siti Fazurina, Syazwan Zulkifly,Remy Ishak, Ropie, Adam Shaz, Ungku Hariz serta ramai lagi.

Pada Ahad lalu, Niezam bersama pengarah yang juga anak kepada pelawak veteran Allahyarham Zami Ismail, Mohd. Latiff Zami, 49 dan pembantu pengarah Saiful Zaidrin Ismail, 47, telah ditahan atas tuduhan memiliki dadah di sebuah rumah di Taman Chandan Putri 2, Kuala Kangsar, Perak.

Pada Selasa,ketiga-tiga tertuduh mengaku bersalah di Mahkamah Majistret di sini selepas pertuduhan terhadap mereka dibacakan secara berasingan di hadapan Majistret Shazmeer Zamhari.Jika disabitkan bersalah, Niezam berhadapan dengan hukuman penjara maksimum lima tahun atau denda maksimum RM20,000 mengikut Seksyen 6 Akta Dadah Berbahaya (ADB) 1952.

Latiff pula didakwa mengikut Seksyen 6 ADB 1952 manakala Saiful Zaidrin didakwa mengikut Seksyen 12(2) Akta yang sama dan boleh dihukum di bawah Seksyen 12(3) Akta sama.Sabit kesalahan Saiful Zaidrin boleh dikenakan hukuman denda maksimum RM100,000 atau penjara tidak lebih lima tahun atau kedua-duanya sekali.

Niezam, Latiff dan Saiful Zaidrin diikat jamin masing-masing berjumlah RM3,000, RM2,600 dan RM3,200 selepas meminta rayuan pengurangan dan kesemua mereka membayar wang jaminan berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


BLACKPINK Tidak Lagi Akan Terima Hadiah Dari Peminat, Ini Sebabnya!

Agensi kepada BLACKPINK, YG Entertainment mengumumkan bahawa BLACKPINK tidak akan menerima sebarang hadiah daripada peminat melainkan surat daripada mereka.

Menerusi pengumuman yang dibuat di laman web rasmi YG Entertainment, mereka mengumumkan kepada BLINK bahawa kumpulan superstar itu tidak lagi akan menerima hadiah daripada peminat. Keputusan itu dibuat sebagai respon terhadap “ucapan tahniah yang terlalu banyak” diterima BLACKPINK sewaktu sambutan ulangtahun ke-5 mereka.

“Hello, saya adalah pengurus sokongan. Kami ingin membuat pengumuman mengenai FAN SUPPORT yang terus menyokong BLACKPINK.

Tahun ini, disebabkan kami menerima ucapan tahniah yang terlalu banyak untuk ulang tahun ke-5 mereka, kami membuat keputusan untuk pengumuman yang sukar mengenai sokongan dan hadiah dari peminat selepas berbincang dengan ahli kumpulan BLACKPINK untuk masa yang lama.”- ujar YG Entertainment dalam sebuah kenyataan

YG Entertainment turut memberitahu bahawa mereka akan mula menolak hadiah dari peminat dengan rasa hormat dan berterima kasih terhadap sokongan yang diberikan.

“Mulai sekarang, kami dengan  rasa hormat akan menolak hadiah yang dihantar dengan penuh kasih sayang dari peminat untuk meraikan hari-hari istimewa BLACKPINK, seperti (debut kumpulan, debut solo, ulangtahun), broadcast (rancangan muzik, radio, rancangan variety(/ persembahan (snek, gubahan bunga).

Kami akan rasa bersyukur sekiranya anda mengirim hadiah dan sokongan kepada mereka (BLACKPINK( untuk menyambut hari-hari istimewa mereka, hadiah itu dihantar kepada orang lain yang lebih memerlukan. Harap maklum bahawa kami akan menghantar kembali atau membersihkannya tanpa notis  mengenai hadiah ulangtahun, hadiah yang dihantar atau menerusi penghantaran pantas melainkan surat dari peminat.”- kata mereka lagi

Dalam pada itu, Para BLINK mengagumi keputusan BLACKPINK yang bermurah hati untuk menghantar hadiah pemberian peminat buat mereka yang memerlukan.

“BLACKPINK tidak lagi menerima hadiah daripada peminat pada sambutan dan acara yang akan datang kerana mereka gembira melihat hadiah itu akan diberikan kepada tempat dan orang yang memerlukan bantuan. blackpink gadis terbaik.”

pinks are no longer be accepting any gifts from fans in future celebrations and events as they would be happy to see if the gifts will be given to places and people who are in need of assistance. best girl blackpink 😭💗

“Gadis-gadis itu sendiri memutuskan untuk tidak menerima hadiah peminat kecuali surat dan memberikannya kepada mereka yang memerlukan. Saya terharu.” tulis mereka

the girls themselves deciding not to accept fan gifts except letters and to give it instead to those who are in need. i'm touched, i stan the right girls 🥺💖 @BLACKPINK pic.twitter.com/AtWSpQC4bK

Buat peminat BLACKPINK, lepas ni hantar surat je tau!


“Mak Bapak Bangs*t Ko Tak Ajar Ko Ker?” – Diva AA Kecam Pelakon Ditangkap Kes Dadah

Selebriti sensasi Azwan Hj Ali atau lebih dikenali sebagai Diva AA mengecam seorang pelakon lelaki yang ditahan pada Ahad lalu berikutan disyaki terlibat dengan kes dadah.

Menerusi ciapan di laman Twitter nya, Diva AA akui tidak mengenali pelakon tersebut namun bertindak untuk menegurnya kerana mengambil barang terlarang itu.

“Siapa retis (artis) sangkak negara yang kena cekup kes melantak dadah ini?

“Sorry tak kenal pun! Hambik kow! (ambil kau)

“Jam lockdown(masa PKP) ? Melalak(mengebahkan) tak ada jobs(tawaran)!

“Dah benar jobs (dapat tawaran)? Melantak Dadah” tegur Diva AA

Dalam pada itu, Diva Aa turut menyifatkan tindakannya itu seperti tidak mendapat didikan yang sempurna daripada kedua ibu-bapanya.

“Mak bapak bangs*t ko tak ajar ko ker?” tegasnya

Terdahulu, seorang pelakon bersama pengarah dan pembantu pengarah telah ditahan atas tuduhan memiliki dadah di sebuah rumah di Taman Chandan Putri 2, Kuala Kangsar, Perak.Pada Selasa,ketiga-tiga tertuduh mengaku bersalah di Mahkamah Majistret di sini selepas pertuduhan terhadap mereka dibacakan secara berasingan di hadapan Majistret Shazmeer Zamhari. Bagaimanapun pada Selasa, kesemua mereka telah diikat jamin dan kes perbicaraan akan bersambung kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mudah-Mudahan Jadi Pengajaran”-Nikita Mirzani Kesal Baim Wong Biadab Dengan Warga Emas

Aktres dan model Indonesia, Nikita Mirzani memberikan sindiran pedas terhadap video yang tular di antara aktor kacak, Baim Wong dengan seorang warga emas yang dikenali sebagai Kakek Suhud.

Menerusi temubualnya bersama KOMPAS, aktres ini akui rasa kesal disebabkan tingkahlaku Baim  yang dilihat mendiskriminasi terhadap golongan tidak berkemampuan seperti Kakek Suhud. Tambahnya, dia berharap agar insiden seumpama ini akan menjadi pengajaran untuk content creator  menjadi lebih bijak dalam menghasilkan kandungan, terutama mengenai bantuan kemanusiaan.

“Ya, mudah-mudahan ini boleh menjadi pengajaran untuk para content creator juga supaya mereka tidak mendiskriminasikan orang-orang miskin yang tidak mampu berbuat apa-apa.”- ujar Nikita

Ibu kepada tiga orang anak ini juga lebih gemar mengajar para pengikutnya untuk tidak terbawa-bawa dengan kebaikan orang demi sebuah kandungan di media sosial.

“Sebab itu saya selalu cakap berbuat baik, jangan beri Rp500.000, Rp300.000, terus anda jadikan konten, kemudian orang seperti, ‘oh, kamu seorang dermawan ya’. Ianya bukan begitu.”- tegas Nikita

Terdahulu, Murai.my melaporkan nama Baim menjadi tular di media sosial selepas didakwa biadap dan memanggil Kakek Suhud sebagai pengemis. Dikatakan, Kakek Suhud mendakwa beliau hanya berniat menawarkan barangan jualannya seperti buku.


Imran Aqil Tak Sangka Bekas Kekasih Bertunang Dengan Yonnyboii

Umum mengetahui bahawa penyanyi rap, Yonnyboii telah mengikat tali pertunangan dengan seorang wanita yang juga pensohor media sosial, Nik Nazira.

Walaubagaimanapun, memetik dari laporan Harian Metro, penyampai radio Hot FM, Imran Aqil akui terkejut bahawa bekas kekasihnya itu telah bertunang  dengan penyayi rap tersebut.

“Kami sebenarnya berkawan bermain ‘game bersama. jadi apabila putus cinta pada 9 September lalu, tidak sangka mereka akhirnya mengikat tali pertunangan.”-Jelas Imran kepada Harian Metro

A post shared by 𝐈 𝐌 𝐑 𝐀 𝐍 𝐀 𝐐 𝐈 𝐋 (@ijeebster)

Walaubagaimanapun, adik kepada pelakon Nabil Aqil ini  mendoakan kebahagiaan buat bekas kekasihnya dan Yonnyboii.

“Walaupun hampir dua tahun menyulam cinta, namum kami tidak ada jodoh. Saya memilih untuk tidak membuka kisah lagi kisah lalu dan memandang ke depan.

Saya doakan mereka berbahagia, cuma buat diri saya, beri sedikit ruang dan masa.”-jelasnya lagi

Sekadar info, Yonnyboii atau nama sebenarnya Muhammaq Haqeem Nuriman Nor Azrin mengumumkan bahawa beliau sudah bertunang dengan seorang wanita bernama Nik Nazira pada 9 Oktober 2021. Difahamkan majlis pertunangan tersebut diadakan secara ringkas di ibu negara yang hanya dihadiri kenalan terdekat.


Lana Nordin Dakwa Negara Sendiri Diskriminasi Terhadap Rakyat?

Menerusi laman Instagram miliknya, pelakon Lana Nordin  berkongsi pandangannya mengenai isu diskriminasi yang berlaku di tanah air dengan menunjukan klip video ceramah mengenai perbandingan negara-negara di dunia yang mempraktikkan gaya hidup Islam sebenar.

Mendengar klip video ceramah tersebut membuatkan Lana berkongsi pandangannya bahawa banyak perbezaan antara negara Islam dan bukan Islam. Bukan itu saja, pelakon ini juga berpendapat ada juga negara Islam yang tidak mempraktikkan adab dan saling menghormati seperti yang diamalkan.

“Harus tahu keadaan sekarang. Ni perbezaan pada mereka yang tak tahu dan bersifat negatif terhadap negara kafir pada orang Islam… Kadang-kadang negara yang Islam sendiri belum tentu sifat menghormati atau beradap di amalkan selalu.” Tulisnya

Selain itu, pelakon jelita ini juga berpendapat  bahawa Malaysia sendiri telah melakukan diskriminasi dikalangan orang terdekat, keluarga atau rakan-rakan dengan tidak menghormati pendapat atau hak asasi individu.

“Malah di negara sendiri sekarang ni DISKRIMINASI terhadap rakyat semasa sendiri berlaku di dalam kalangan orang terdekat, keluarga dan kawan-kawan… Tiada sifat menghormati pendapat atau hak orang lain lagi!!!

Kenapa dulu aku kata hujan emas negara orang??? Atas dasar ini kerana hakikatnya sekarang negaraku, rakyat masih tak bersatu dan masih mempertikaikan hak asasi individu, hak masing-masing….” tegasnya

Lana juga meluahkan rasa tidak puas hati terhadap ahli politik negara yang dilihatnya seperti sibuk mencari pangkat dan jawatan daripada fokus memberi bantuan kepada rakyat yang memerlukan.

“Termasuklah ahli-ahli politik yang sibuk meraih pangkat dan jawatan, sedangkan rakyat masih terkapai-kapai untuk hidup esok hari. Dana yang ada disalurkan untuk membina istana yang lebih gah, tetapi rakyat yang hilang pekerjaan, perniagaan gulung tikar tiada bantuan yang dihulurkan hanya dengan bersyarat…” katanya

Selain menyentuh soal ahli politik, aktres ini juga menasihati agar rakyat Malaysia berhenti bersikap diskriminasi sesama sendiri dan cuba hidup secara harmoni tanpa rasa negatif, dendam mahupun cemburu.

“Apakah ini semua kita rakyat Malaysia masih buta, pekak atau malas untuk perjuangankan hak kita? Ayuh… Hentikanlah sifat diskriminasi SESAMA SENDIRI… Jika kerajaan tidak memulakan, mari kita semua dulukan.. Hentikan diskriminasi, TIADA LAGI SYARAT-SYARAT mengarut yang meragut hak kebebasan anda.

Mulakan dengan diri anda.. Hormati pendapat dan pilihan orang lain.. Buang sifat PHD, DENDAM dan CEMBURU. Cuba untuk hidup dalam harmoni bermula dari dalam diri anda… InsyaAllah kalau sifat negatif hilang, Allah SWT akan sentiasa lindungi.” Tulisnya lagi

Perbuatan diskriminasi terhadap mana-mana individu kerana berbeza pendapat tidak sepatutnya berlaku, apatah lagi Islam mengajar umatnya untuk menghormati pilihan atau keputusan yang dibuat oleh mana-mana individu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Setakat Bagi Dine-In, Rentas, Masuk Mall” – Rita Rudaini Akui ‘Tak Hadap’ Kelonggaran Diberi Kerajaan

Pelakon Rita Rudaini terus menarik perhatian netizen dengan pelbagai perkongsian yang dibuatnya di laman Instagram terutama berkaitan isu vaksin dalam negara.

Terbaru, Rita seolah-olah menyindir akan kelonggaran yang diberikan kerajaan baru-baru ini apabila membenarkan mereka yang lengkap vaksin untuk merentas rentas negeri, pergi ke pusat membeli-belah dan juga makan di dalam restoran.

Menurut pelakon itu, dia menyifatkan kelonggaran tersebut bukanlah satu keperluan dan akui tidak mengambil endah mengenainya.

“Setakat bagi dine-in, rentas, masuk mall… lagi apa lagi? Itu je ‘NIKMAT’ yang boleh bagi? Alahai, tak hadap pun. Semua tu bukan keperluan Tapi kalau bagi SYURGA… haa memang sistur mengelupur merentan kat rumah nangis tepi flush jamban. Itu barulah nikmat. Wahai YB/Menteri dah-dah lah tu, tak semua rakyat boleh diperbodohkan,” tulis Rita

Sebelum itu, Rita turut akui tidak kisah sekiranya tidak dapat pulang ke kampung ataupun bercuti kerana lebih utamakan faktor kesihatan. Dalam pada itu, dia turut berasa hairan akan sikap sesetengah individu yang mempunyai rasa dengki dengannya.

“Bagi aku, tak penting balik kampung ke, holiday ke, rentas negeri ke, rentas negara ke, dine-in ke, die hard ke, aku tak BATAK.

“Yang penting bagi aku sekarang kesihatan, itu keperluan asas aku sekarang. Korang yang dapat rentas dan dine-in pun masih nak dengki busuk dengan aku? Korang memang lawak. Thorbaek, hebat level langit ke-7 sistur bagi,” katanya sebelum ini.

Terdahulu Rita mendedahkan namanya telah digugurkan daripada dua produksi penggambaran drama. Akur dengan keputusan tersebut, Rita menerimanya dengan hati yang terbuka dan masih dengan pendiriannya untuk tidak menerima vaksin.


Alif Satar Terharu Permintaan Shroom Tinggi, Tapi Dituduh Scammer Dengan Pembekal?

Pengacara, penyanyi dan pelakon terkenal tanah air, Alif Satar kini sedang mengusahakan perniagaan berasaskan cendawan goreng yang dikenali sebagai Shroom. Produk yang bakal dikeluarkan oleh selebriti serba boleh ini menarik perhatian orang ramai.

Menerusi perkongsian Alif di laman Instagramnya baru-baru ini, pelantun lagu ‘Cukup Indah’ ini tidak menyangka perniagaan yang diusahakannya mendapat sambutan yang menggalakkan sehingga terpaksa menggunakan 10 tan cendawan tiram putih bagi menghasilkan cendawan goreng rangup sebulan.

“Waktu baru mula @shroom.my ni dulu, Alif betul-betul tak sangka permintaan akan tinggi dan terus meletup macam sekarang… Pelan asal nak guna 2-3 tan cendawan sebulan je… Tapi terus ‘shoot’ jadi 10 tan sebulan.” Tulisnya

Menurut Alif, disebabkan produk cendawan goreng yang dihasilkan mendapat sambutan, pasukannya menghubungi ramai pembekal cendawan tiram putih bagi memastikan bekalan cendawan tidak terputus dan terus membuat tempahan pesanan yang banyak.

Namun, gara-gara memesan kuantiti cendawan tersebut dalam kuantiti besar, beberapa pembekal menarik diri dari bekerjasama dengan Alif kerana menyangka penyanyi tersebut ingin menipu para pembekal.

“Jadi, pasukan Alif pun telefon ramai ‘grower’ cendawan minta ‘supply’, sampai Alif dituduh nak scam orang sebab kuantiti yang Alif ‘order’ ni tinggi, luar daripada kebiasaan… Beberapa ‘grower’ tarik diri sebab dia orang termakan tuduhan tu, menyebabkan stok kami terputus.” Luahnya

Meski diawal memulakan perniagaan cendawan ini terdapat beberapa pembekal menarik diri, namun dirinya percaya setiap ujian yang datang ada hikmahnya.

“Tapi Alif percaya, setiap ujian tu ada hikmahnya. Ada yang tarik diri, tapi ramai juga yang muncul menawarkan diri nak jadi pembekal kami @shroom.my. Hari ni, pasukan Alif pergi melawat beberapa potensi pembekal/’grower’ yang berani menyahut cabaran Shroom To The Moon!

InsyaAllah, niat dan matlamat Alif nak bantu bidang pertanian yang berpotensi tinggi ni tak pernah Alif lupakan. Doakan Alif dan ‘team guys!!’ Semoga Allah makbulkan doa kalian juga! #Shroom #ToTheMoon #ShroomToTheMoon” Tulisnya lagi

Wah, cendawan goreng memang ramai peminat di Malaysia. Mesti laku keras Shroom dari Alif Satar lepas ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Tolong Jangan Lagakan Kami’- Rita Rudaini & Tiz Zaqyah Tetap Bersahabat

Tular di laman Instagram milik pelakon, Rita Rudaini yang memberi amaran kepada media tempatan agar bersikap secara profesional menyebarkan berita.

Berita yang dikeluarkan media tempatan baru-baru ini mendapat perhatian Rita bila mana membaca kandungan berita yang dikeluarkan seolah-olah melaga-lagakan dirinya dan Tiz Zaqyah berikutan isu vaksin yang sedang hangat diperkatakan orang ramai.

Rita juga berharap agar media tempatan tersebut bersikap profesional dalam mengeluarkan berita, dan memberitahu di Instagramnya bahawa dirinya dan Tiz Zaqyah masih berkawan baik walaupun mempunyai pendapat yang berbeza.

“Walaupun kami punya jalan dan pendapat yang berbeza tapi kami tetap bersahabat.. @kosmo_online tolong profesional, tolong jangan guna isu sekarang untuk lagakan kami atau orang lain!

‘Love’ ampa @tiz.zaqyah” Tulis Rita di Instagram

Pelakon popular drama Nur Kasih dan Sara Sajeeda ini juga meluahkan rasa terkejut, tatkala melihat berita yang dikeluarkan itu. Namun setelah menerima mesej dari Rita, Tiz Zaqyah memuatnaik status di Twitter dengan memberitahu mereka berdua masih bersahabat.

“@kosmo_online takmo takmo lagakan kami ni.. Tokojut den bosar botui muka den. Nasib @RitaRudaini dm kami. Kami tetap bersahabat, cuma berlainan pendapat ya.” Ciapnya di Twitter

Tak pasal-pasal je, apa-apa pun kedua-dua pelakon berbakat ini tetap bersahabat cuma berbeza pandangan sahaja harap semua orang tak salah faham pula!


Selepas Siti Saleha, Muncul Pula Kes Perceraian Artis Indonesia Popular Ini

Semalam dikejutkan dengan berita perceraian pelakon popular Siti Saleha setelah dia memfailkan perceraian terhadap suaminya, Ahmad Lutfi Azhar, 35. Siapa sangka, perkahwinan mereka hanya bertahan hanya 4 tahun dan mereka belum dikurniakan cahaya mata.

Dalam masa yang sama, di Indonesia muncul pula berita perceraian, bekas vokalis band terkenal, Samsons, Bams. Dia secara rasmi telah bercerai dengan Mikhavita Wijaya selepas tuntutan penceraiannya diterima di Mahkamah Negeri Jakarta Selatan.

Dalam keputusan yang telah ditentukan juga telah ditetapkan bahawa hak penjagaan anak diberikan kepada Mikhavita Wijaya dan Bams masih dibenarkan untuk bertemu dengan anaknya.

“Menetapkan hak pengasuhan terhadap anak, yang bernama Eleanor Regina Bukit yang berusia 6 tahun 7 bulan berada dalam penjagaan plaintif dengan ketentuan bahawa defendan sebagai bapa mempunyai hakl untuk bertemu dengan anak seminggu sekali.”-Mahkamah

Selain itu, bekas vokalis kumpulan Samsons ini juga diminta untuk terus memberikan nafkah dan biaya pengajian kepada anaknya melalui Mikhavita Wijaya. Selain itu, beliau juga harus memberikan IDR 10 juta setiap bulan sehingga anaknya sudah berdikari.

“Bagi defendan memberikan nafkah di atas pendidikan untuk anaknya yang bernama Eleanor Regiana Bukit melalui plaintif minimum 10 juta Rupiah setiap bulan sehingga beliau dewasa dan dapat hidup berdikari.”-Mahkamah

Sebulan sebelumnya, Bams telah mendedahkan bahawa rumah tangganya sedang berada di hujung tanduk dan pada masa yang sama berada dalam proses penceraian dengan Mikhavita Wijaya yang berpisah dengan baik.

Bams atau nama penuhnya adalah Bambang Reguna Bukit telah berkahwin dengan Mikhavita Wijaya di GPIB Paulus Jakarta, kawasan Menteng, Jakarta Pusat pada 14 Januari 2014 dan dikurniakan seorang anak perempuan, Eleanor Regina Bukit.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Penunggang Agama 2 Bakal Ditayangkan, PU Syed Kongsi Nasihat & Teguran

Berdiri bulu roma melihat trailer filem Penunggang Agama 2, arahan Syafiq Yusof di YouTube Astro Shaw semalam. Tajuk filem yang cukup sinonim dalam masyarakat tempatan ini, menarik perhatian orang ramai dan juga Pencetus Ummah (PU) Syed.

Melihat filem seram thriller yang bakal ditayangkan di pawagam tidak lama lagi, membuatkan pendakwah bebas ini mengupas sedikit apa yang dimaksudkan dengan penunggang agama sebenar.

Mereka yang menggunakan agama untuk dunia, mereka juga menggaburi manusia dengan perwatakan orang agama.. Boleh juga dikatakan menggunakan terma agama dalam masa yang sama mencekik darah pelanggan!” Tulisnya

Menurut PU Syed, dirinya bersetuju filem sebegini diketengahkan kerana dapat mendedahkan sisi gelap manusia yang berselindung di sebalik agama.

Selain itu, pendakwah bebas ini juga berpendapat dengan filem seperti ini ia secara tidak langsung dapat beri pengajaran kepada orang ramai untuk berhati-hati dan tidak mudah menilai luaran golongan berstatus agamawan.

“Filem seumpama ini dari satu sisi ingin mendedahkan sisi gelap manusia-manusia penipu yang melempiaskan nafsu serakah mereka pada dunia dengan wajah sebagai orang agama..

Ambe setuju ianya diketengahkan sebagai pengambil pengajaran agar masyarakat berhati-hati dan tidak mudah percaya dengan gelaran agamawan…

Namun dari satu sisi yang lain, filem seumpama ini ada juga unsur bidaah (tambahan atau diada-adakan) seolah-olah buruk sungguh orang agama dan mengajar masyarakat agar “jangan menilai luaran, tapi dalaman” sehingga ada yang akan berani menyebut.. “kau jangan tengok aku macam ni.. Tak tutup aurat, tapi hati aku baik!”

Ini fahaman yang sesat.. baik dari sisi agama adalah luar dan dalamnya adalah sama.. Kedua-duanya mesti selari dengan kehendak agama.” Tegasnya

Selain mengupas maksud penunggang agama, PU Syed juga menitipkan nasihat buat barisan pelakon yang melakonkan filem tersebut agar mengambil pengajaran dengan apa yang dilakonkan.

Tambahan lagi pendakwah ini juga mengatakan jika para pelakon berlakon mematuhi syariah, maka reseki yang diperolehi juga akan berkat.

“Bagi para pelakon ambe nak nasihatkan disamping kalian melakonkan watak-watak dalam filem seumpama itu, ambillah pengajaran dengan skrip yang dilafazkan itu..

Jika cerita mengenai aurat, mengenai perintah dan larangan Allah, maka kalian kena cuba untuk ikutinya.. Di luar dan bukan hanya di dalam lakonan..

Hasil berlakon watak yang patuh syariah, pastinya ada keberkatan pada rezeki tersebut. Namun jika sebaliknya.. Walaupun banyak kalian dapat.. Tapi sia-sia disisi Allah.” Tulisnya lagi

Melihat kupasan dari PU Syed ini rasa tak sabar pula menanti tayangan filem ‘Penunggang Agama 2’. Apa yang bakal disajikan dalam filem tersebut, jadikan ia sebagai pengajaran untuk menjadi manusia yang lebih baik.


Gara-gara ‘Selfie’ Dengan Telefon Baru, Ramai Peminat Kecewa Dengan Jisoo BLACKPINK

Sudah menjadi pengetahuan ramai bahawa setiap selebriti akan mengiklankan produk yang berbeza sepanjang karier mereka sebagai salah satu sumber pendapatan.

Baru-baru ini Jisoo BLACKPINK mendapat kecaman ramai setelah memuatnaiik foto selfie beliau bersama iPhone.

Jiso mendapat kecaman netizen selepas beliau menukar telefonnya kepada iPhone disebabkan kumpulan ini dikenali sebagai model endorsement bagi jenama gergasi Korea iaitu Samsung dan Samsung Galaxy A80.

Walaupun kontrak BLACKPINK dengan Samsung telah berakhir pada Ogos 2021, netizen masih mengecamnya yang menukar telefon iPhone dari Apple.

“Jisoo, saya pernah menjadi peminat tetapi ini mengubah perspektif saya. Mereka memberikan anda wang dan aplikasi. Juga, mereka adalah jenama yang menjadikan Korea Selatan terus beroperasi. Oleh itu, adakah semua ini perlu?. ”

“Saya tidak sabar untuk ‘snowdrop dengan harapan yang tinggi untuk Jisoo-sshi yang cantik. Namun, saya merasa kecewa dengan perkara seperti ini, Saya rasa saya mendapati Samsung, jenama yang menjadikan Korea Selatan masih hidup, lebih berharga daripada anda Jisoo.”

“Samsung tidak akan pernah menggunakan BLACKPINK lagi.”

“Apa yang anda maksudkan anda hampir tidak mengubahnya. Anda seharusnua memilih kata-kata anda dengan berhati-hati sambil memikirkan future endorsement deal anda.”

Harap Jisoo tabah hadapi komen jahat netizen tu kan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditangkap Polis Kerana Dadah Dan Pelacuran? Ini Penjelasan Fara Mendoza!

Pelakon dan model, Fara Mendoza tampil menjelaskan keadaan sebenar apabila difitnah bahawa beliau ditangkap pihak polis disebabkan kes pelacuran dan dadah.

Menerusi posting yang dimuatnaik di Instagram, pelakon ini menjelaskan bahawa beliau tidak ditangkap pihak polis disebabkan kes pelacuran dan dadah.

“BERANI KERANA BENAR. FM takde kena tangkap memana kes pelacuran & dadah gais. Apa yang keluar tu ‘fitnah’ kalau betul kena tangkap mana bukti? Buktikan ‘positive dadah.

Takde benda nak jatuhkan orang. Takpayah la nak fitnah. Ko Yang kena tangkap positive dadah. Sekarang turun naik mahkamah. Tak tahu malu! Sedar la diri tu! Tua! Nak tuduh FM pulak kena tangkap dadah. Jijik la si janda tua.”-Fara Mendoza

Tambahnya lagi, beliau akui terlibat dengan kesalahan kes langgar SOP pergi ke kelab.

“Hanya kesalahan langgar SOP pergi ke club, video yang tular ade lah semasa jalan keluar club balik ke rumah.

Selepas urine negative. Dibenarkan pulang ke rumah.”-Jelas Fara Mendoza

A post shared by Fara Mendoza (FM) (@fara_mendoza)

Manakala pelakon dan usahawan, Zarina Anjoulie dilihat membidas kenyataan yang diberikan oleh Fara Mendoza dengan memberitahu bahawa beliau tidak sampai tahap untuk menjual badan di kelab malam. Walaubagaimanapun, posting tersebut dipadam oleh pelakon dan usahawan tersebut.

“Takpe la sis aku kena tangkap pun sekurang-kurangnya aku tak sampai tahap kena jual badan kat club cinabeng demi sesuap nasi eeewww…

tak sugar daddy kau juga yang kasi aku semua gambar bogel p**i lembam kau sis..Jijik”-Zarina Anjoulie

Fara Mendoza turut menyatakan bahawa individu tersebut adalah pengecut kerana memadam posting yang dimuatnaiknya.

“Pengecut! Post delete. Post delete. Post delete. Sampai mampos!

Rupanya masih tak tenang hati ko ek tengok kebahagiaan aku. Kesian. Tak habis habis kacau aku lagi.”-Fara Mendoza

Terdahulu, media tempatan pernah melaporkan bahawa selebriti dan model Fara Mendoza menang saman fitnah ke atas Zarina yang difailkan peguamnya pada Januari 2020 di Mahkamah Tinggi Seremban, Negeri Sembilan.


Elyana Sekeluarga Gembira Terima Kunjungan Istimewa Ebit Lew

Siapa sangka wanita berhati cekal ini menerima kehadiran pendakwah terkenal di kediamannya, pelakon drama ‘Dunia Baru’ ini memuatnaik perkongsiannya di Instagram semalam dengan meluahkan rasa gembira atas kunjungan tersebut.

Penyanyi dan pelakon Elyana Emrizal mengatakan dirinya sekeluarga berasa sangat gembira dengan kunjungan ustaz Ebit Lew di rumahnya semalam. Menurut Elyana, kehadiran pendakwah tersebut secara tidak langsung menyuntik semangat serta aura positif kepadanya.

Bukan itu saja, Elyana juga berkongsikan dirinya juga mendapat banyak ilmu dari apa yang disampaikan oleh ustaz Ebit Lew malam sewaktu kunjungan pendakwah tersebut malam semalam.

“Alhamdulillah.. Rezeki saya dan keluarga malam ni dapat kunjungan istimewa dari ustaz @ebitlew. Kunjungan ustaz ini menambahkan semangat dan aura positif kepada saya. Banyak ilmu yang saya dapat malam ni.

Terima kasih ustaz @ebitlew kerana sudi menziarahi saya.. Semoga ustaz dan keluarga selalu dalam lindungan Allah SWT, diberikan kesihatan yang baik, umur yang panjang dan bahagia di dunia dan akhirat.

“Mendengar kesusahan ujian orang lain, membuatkan kita lebih bersyukur” Tulis Elyana

“Amin Ya Rabbalalamin… Saya terlampau gembira sangat ustaz ziarah semalam. Alhamdulillah.” Luahnya

Setelah menziarahi Elyana, ustaz Ebit Lew mengatakan dirinya sebak dan kagum melihat kekuatan Elyana dan keluarganya mengharungi ujian.

Pendakwah ini berkongsi serba sedikit perbualannya bersama Elyana sewaktu ziarah malam semalam, menurut Ebit Lew, Elyana mengatakan dirinya sangat bersyukur memiliki suami yang dapat mengharungi susah senang bersama dan merasakan bersyukur adalah ubat mujarab buatnya.

“Sebak rasa ziarah @elyanaofficial1 suami dan anak-anak. Beliau ceria dan senyum walau kanser yang dilaluinya berat. Subhanallah. MasyaAllah betapa kekuatan dan kebaikan Elyana dan keluarga. Suaminya seorang yang baik dan kuat.

Katanya syukur mendapat suami baik yang sudi menemannya dalam keadaan senang dan susah. Katanya setelah melaluinya “Ini semua ustaz. Saya rasa bahagia dan menikmati ujian ini. Rupanya syukur ubat paling mujarab. Terima kasih Allah.” Tulis Ebit Lew

Menurut ustaz Ebit Lew lagi, Elyana dan suaminya mengatakan mereka berdua mengucapkan terima terima kasih kerana menziarahi dan memberi doa serta semangat.

Ebit Lew turut mengatakan ujian yang dihadapi penyanyi tersebut secara tidak langsung memberi kekuatan buat pesakit kanser yang lain untuk mengharungi ujian

“Ulang kali beliau dan suami ucap terima kasih. Syukur dapat doa dan semangat dari ustaz. Saya sentiasa ikut cara dakwah ustaz. Dengar ustaz nak sampai, terus gembira dan tak sabar nak jumpa.

Syukur pada Allah. Beliau menjadi asbab kekuatan buat ramai rakyat Malaysia yang diuji dengan kanser dan ujian hidup. InsyaAllah kita sama-sama doakan buat Elyana, Allah beri sihat sembuh padanya. Kekuatan dalam melaluinya. Semua ujian hanya kerana Allah sayang.” Tulisnya lagi

Sama-sama kita doakan kesembuhan Elyana dan mendoakan Elyana sekeluarga kuat dan cekal hadapi ujian. InsyaAllah, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Nama Panggilan Selebriti Bollywood Ini Sangat Unik

Kebanyakan kita pasti memiliki nama samaran atau nama panggilan yang digunakan dalam keluarga terdekat dan kawan-kawan. Ada juga yang menggunakan nama panggilan bagi menggantikan nama sebenar untuk acara-acara tertentu. Kadang-kadang, nama panggilan yang diberikan langsung tidak berkait dengan nama sebenar. Jadi, tidak hairanlah kalau nama panggilan kita terdengar sangat unik dan kadang-kadang agak menghiburkan.

Tidak hanya unik, malahan beberapa nama yang diberikan juga tidak bermaksud apa-apa. Ianya diberikan mungkin kerana sifat keperibadian seseorang, fizikal atau singkatan dari nama sebenar. Boleh dikatakan, setiap orang pasti ada nama gelaran, begitu jugalah dengan beberapa selebriti Bollywood yang akan kami kongsikan ini. Nak tahu siapakah mereka? Jom kita tengok!

Pelakon yang berusia 40 tahun ini selalu tampil cantik dan memukau. Tetapi siapa sangka, semasa di rumah, Kareena Kapoor mendapat gelaran Bebo dari ayahnya. Sahabat baiknya juga memanggil Kareena dengan nama ini.

Nama ini diberikan kerana pelakon ini dan kakaknya, Karisma Kapoor telah menumpahkan kacang yang diminta oleh ibu dan ayahnya, disebabkan itu ayah mereka menggelarkan mereka Lolo dan Bebo. Sehingga kini, keluarga dan sahabat terdekatnya masih memanggilnya dengan nama Bebo.

Dalam kehidupan sehari-hari, Priyanka tidak menggunakan nama sebenarnya. Dia juga mempunyai tiga nama panggilan iaitu PeeCee, Mimi dan Piggy Chops.

Panggilan PeeCee disebut untuk mempermudahkan Priyanka menyebut namanya sendiri iaitu nama singkatan dari Priyanka Chopra, di mana masing-masing diawali dengan sebutan huruf P dan C.

Piggy Chops adalah nama panggilan yang digelar oleh rakan-rakannya, namun di rumah dia digelar Mithoo kerana semasa kecil dia kerap meniru aksi orang lain, selain itu dia juga dipanggil Mimi yang diambil dari nama seorang diva dari Perancis iaitu Mimi Rogers.

Walaupun namanya cukup pendek dan senang disapa namun Alia Bhatt tetap memiliki nama gelaran lain iaitu Aloo. Ini kerana semasa kecil, Alia adalah seorang anak yang gemuk dengan pipi yang montel dalam keluarganya. Disebabkan itu, keluarganya sering memanggilnya dengan nama Aloo sambil menyatakan cinta mereka kepadanya.

Ash adalah nama panggilannya seharian namun sewaktu kecilnya, dia sering dipanggil Gullu oleh keluarganya kerana dia merupakan anak yang sangat comel dan bermaksud ‘sayang’.

Sonam Kapoor mendedahkan bahawa ayahnya, Anil Kapoor menggelarkan dirinya Giraffe kerana dia sememangnya sangat tinggi sejak kecil lagi. Sonam memiliki ketinggian 175 meter dan merupakan ahli yang paling tinggi dalam keluarganya.

Namun, Sonam tidak pernah malu dengan nama panggilan itu kerana padanya ia sangat comel dan normal.

Hrithik Roshan mempunyai nama panggilan yang diberikan oleh ayahnya iaitu Duggu. Nama panggilan itu diberikan oleh orang tuanya sejak dia kecil lagi dan masih digunakan hingga ke saat ini. Apa yang lebih unik lagi, nama panggilan itu adalah nama turun temurun kerana ayahnya juga dulu dipanggil Guddu, kemudian terbalik kepada sang anak dengan nama Duggu. Unik bukan?

Itulah antara 6 nama panggilan selebriti Bollywood yang dapat kami kongsikan bersama pembaca. Penulis pun ada nama panggilan yang unik dan comel tau. Apa pula nama panggilan anda?


Foto Niezam Zaidi Berpakaian Seragam Tular Di Media Sosial, TUDM Akui Imej Tercalar

Selepas berita penangkapan pelakon Niezam Zaidi akibat penyalahgunaan dadah tular, nama Tentera Udara Diraja Malaysia (TUDM) menjadi sebutan selepas foto Niezam Zaidi berpakaian seragam TUDM digunakan untuk artikel berita penahanannya.

Mnerusia kenyataan yang dikeluarkan oleh TUDM di laman Facebook rasmi mereka, menjelaskan bahawa Niezam Zaidi tidak pernah berkhidmat dengan TUDM serta Pasukan Simpanan Sukarela Tentera Udara Diraja Mlaaysia (PSSTUDM) dan foto tersebut adalah ketika penggambaran drama Gempur Wira.

“Berdasarkan artikel yang dikeluarkan oleh beberapa media, blogger dan pengguna media sosial berkenaan seorang artis ditangkap kerana memiliki dadah telah disensasikan dengan penggunaan gambar beliau berpakaian juruterbang TUDM. Isu ini telah menimbulkan kekeliruan kepada masyarakat serta merncalarkan imej TUDM.

Artis berkenaan sama sekali tidak pernah berkhidmat dengan TUDM serta Pasukan Simpanan Sukarela Tentera Udara Diraja Malaysia. Gambar beliau berpakaian juruterbang tersebut adalah semasa beliau memegang watak sebagai Juruterbang TUDM dalam sebuah drama bertajuk “Gempur Wira” yang disiarkan di Radio Televisyen Malaysia (RTM) pada tahun 2018.”-TUDM

Pihak Tentera Udara Diraja akui kesal dengan tindakan menggunakan foto Niezam Zaidi dipaparkan dalam artikel berkaitan dakwaan kesalahan jenayah yang dilakukan.

“Oleh itu, TUDM amat kesal dengan tindakan penggunaan gambar artis berkenaan yang berpakaian juruterbang TUDM dipaparkan di dalam artikel berkaitan dakwaan kesalahan jenayah yang telah dilakukan oleh beliau yang memberikan kesan imej yang negatif.”-TUDM

Pihak TUDM turut memohon kepada pengguna media sosial dan blogger untuk lebih berhati-hati melibatkan penggunaan gambar agar tidak menimbulkan kekeliruan dan kepada masyarakat serta yang boleh mencalarkan imej TUDM khasnya dan ATM keseluruhannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Scammer’ Minta Duit Cakap Sebelum Asar Bayar Balik, Ustaz Don Pesan Orang Ramai Hati-Hati

Kegiatan scammer semakin menjadi-jadi hingga ada yang menggunakan imej dan nama selebriti atau figura terkenal tanah air. Itulah yang berlaku kepada pendakwah bebas dan usahawan terkenal, ustaz Don Daniyal baru-baru ini

Pendakwah terkenal ini memuatnaik tangkap layar perbualan mesejnya bersama scammer di WhatsApp, scammer tersebut menggunakan fotonya berserban sebagai gambar profil dan menghantar mesej meminta wang berjumlah RM3750 sambil mengatakan akan membayar semula wang sebelum solat Asar.

“Waalaikumsalam. Agak lah. Kenapa tu.” Balas ustaz Don

“Ingat nak minta tolong sat kalau sibuk tak apa.” Balas scammer

InsyaAllah sebelum solat Asar bayaq balik

Berikutan menerima mesej sedemikian, membuatkan pendakwah ini berkongsi mesej perbualan tersebut di media sosialnya agar orang ramai dapat berhati-hati. Apatah lagi, scammer tersebut menggunakan fotonya dan nama wanita yang tidak dikenali bagi menipu mangsa.

“Gais!!! Tolong sebarkan. Dah lah guna gambaq Ustaz pakai serban. Memang nak bagi buruk imej orang pakai serban. Minta ribu pulak. Kacau.

Tolong sat kawan-kawan. Jangan bagi ada yang terkena. Nama saya Don Daniyal dan nama isteri Husna Zahry @husnazahry bukan Ariati. Tak pasai.

1)Orang yang buat, agar jangan buat naya kat orang.

2)Orang yang nak kena, supaya nampak kebohongan” Tulis ustaz Don

Melihat perkongsian ustaz Don di laman Instagramnya, warganet masing-masing meluahkan rasa marah terhadap scammer dan berkongsi pengalaman masing-masing menerima mesej yang serupa diruangan komen posting pendakwah tersebut.

“Hari tu ada kena, dah lah tak kenal tapi suruh ‘transfer’ dekat dia. Main ugut-ugut pula tu. Kita pun main ugut-ugut lah dengan dia. Geram gila scammer guna cara lapok ni.”

“Senang je dia.. Bukan sikit-sikit pula tu.. Dah lah letak muka ustaz.”

“Saya pun dah terkena dengan nama yang sama.”

“Dia ingat RM3750 tu macam RM37.50, boleh bayaq lepas asaq. Adui. Moga Allah lindungi ustaz sekeluarga daripada fitnah. Amin.” Komen mereka

Bahaya betul scammer sekarang ni, siap guna imej figura terkenal. Hati-hatilah jika ada terima mesej dari individu yang tidak dikenali dan meminta wang seperti ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shahrulezad Dan Zarina Bagi Pesanan ‘Deep’ Pada Wanita Yang Sailang Laki Orang!

Tular mengenai seorang wanita yang menceritakan hal rumahtangganya di laman Facebook baru-baru ini, mendapat perhatian orang ramai termasuklah pengarah terkenal tanah air Shahrulezad Mohameddin.

Luahan wanita yang dimuatnaik di laman Facebook Kisah Rumah Tangga Fans, mengundang amarah orang ramai kerana sangup merosakkan rumahtangga orang dengan menjadi isteri kedua hanya kerana inginkan kesenangan dunia.

Namun kesenangan yang diimpikan tidak menjadi kenyataan kerana suami yang disangkkan orang kaya sebenarnya orang biasa sahaja, sebaliknya madu wanita berkenaan yang memiliki kekayaan yang sebenar.

Membaca luahan wanita tersebut, membuatkan pengarah terkenal ini memberi sedikit pesanan ‘deep’ buat wanita berkenaan yang dilihat sebagai wanita terdesak hingga sanggup memilih lelaki yang sudah berumah tangga sebagai pasangan tanpa memeriksa latar belakang terlebih dahulu.

“Abam kongsi lah jugak cerita ni walaupun bodoh. Ikutkan malas nak kongsi cerita-cerita bimbo macam ni. Tapi tu lah. Cuma sebagai pedoman untuk spesis perempuan-perempuan terdesak dekat luar sana, lain kali kalau nak rembat laki orang tu.

Jangan jadi macam perempuan yang dah terlebih bijak ni. Dah cret termengandung baru nak menyesal. Niat tu awal-awal lagi dah tak betul dik. Sailang laki orang sebab nak tumpang senang. Nak kikis duit laki.

Manakala spender laki kau tu pun, silap-silap madu kau yang spedo. Kau ingat kau dah cukup terrer nak scam madu kau. Tup tup kau yang kena scam.

Semoga berbahagialah hendaknya dengan kereta Viva kau tu. ‘Good luck’

*Pastu ada hati nak mengadu dekat ‘page’ luahkan rasa tak puas hati, dengan harapan netizen nak ‘back up’ kau. Memang tak lah susann..” Tulisnya

Hantaran pengarah ini di Instagramnya mendapat perhatian pelakon dan usahawan terkenal Zarina Zainuddin, wanita berhati cekal ini memberi komen yang pedas dan makan dalam disamping berkongsi sedikit pengalamannya yang hidup bermadu selama 27 tahun.

“Nak kahwin dengan suami orang tak pandai ambil hati orang.. Niat awal-awal bulan madu tempah bilik sampai RM4500, sedihlah kau perempuan. Niat nak jadi isteri berkongsi kasih, mental kena kuat… Lelaki bodoh je yang tak sayang bini pertama…

Dia hidup susah-susah mula-mula kahwin dengan bini dia, kau datang semua dah ada pastu kau rasa semua kau punya ke..?

Hormat hak orang yang pertama tetap yang pertama, sampai bila-bila kau yang nombor 2 dan seterusnya tu.. Bawa banyak bersabar.. Hati orang kau dah koyak rabakkan pastu nak sedap-sedap dengan laki dia..

Ingat Allah bayar tunai tak kira macam mana kau buat… Kalau ada pilihan tak payahlah laki orang.. Sakit jiwa kau, kau tak kuat, tak redha asyik gaduh dengan orang.. Asyik nak kawal laki kau, akhirnya laki kau angkat kaki bye-bye..

Orang lelaki lelaki tak nak pening-pening wei, dia orang nak sedap je pening tu untuk kau lah. Aku dah 27 tahun bermadu okay je belajar susah senang bersama, bukan masa senang je kau nak tempel, masa susah kau cabut… Bini apa?

Jadi isteri ni kita nak dapat pahala tapi kalau salah caranya berdosalah sebab asyik kutuk laki sendiri.. Syurga ada di depanmu, neraka di belakangmu.” Komen Zarina

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Jalani Psikoterapi? Ini Penjelasan Lee Seung Gi Mengenai Pergelutan Kesihatan Mentalnya

Aktor dan peyanyi Korea, Lee Seung Gi menceritakan mengenai dirinya yang bergelut dengan kesihatan mental, termasuklah kesukarannya menerima terapi psikiatrik.

Melalui episod rancangan SBS Master In The House, Lee Seung Gi dengan berani membuat pengakuan kepada psikiatri, Dr. Oh Eun Young bahawa beliau pernah menjalani psikoterapi. Semuanya berlaku sebelum menjalani khidmat ketenteraannya yang bermula pada Februari 2016.

“Boleh saya jujur dengan awak? saya pernah menerima psikoterapi sekali.”-Lee Seung Gi

Beliau turut menjelaskan bahawa pada ketika itu minda dan tubuh badannnya “tidak sihat”. Seperti orang lain, beliau berjumpa dengan beberapa orang doktor dan mengambil banyak ujian perubatan yang berbeza untuk mengetahui apakah penyebab penyakitnya.

Walaubagaimanapun, mereka memberitahu bahawa mereka tidak melihat sebarang masalah pada aktor tersebut walaupun beliau akui rasa sakit.

“Ianya pelik kerasa saya merasakan sakit pada hati dan tubuh badan saya.”-Lee Seung Gi

Individu sekeliling Lee Seung Gi mencadangkan padanya bahawa beliau mungkin menderita gangguan panik dan mengesyorkan beliau untuk berjumpa psikitiari. Tetapi ianya bukan perkara mudah baginya.

“Ianya bukan mudah untuk melakukannya. Saya tidak berani pergi ke sana. Saya merasa seperti ianya bukan tempat biasa untuk pergi, dan saya juga takut ada orang yang memerhatikan dan menilai saya untuk hal itu.”-Lee Seung Gi

Tambahnya, walaupun beliau sudah mempunyai kekuatan untuk mengunjungi klinik psikiatri, beliau mengalami kesukaran untuk bersikap jujur terhadap psikoterapi yang ditemuinya.

“Saya masih tidak dapat meluahkan segalanya pada psikiatiri. Saya merasakan secara nalurinya mahu menjaga keselamatan saya. Saya seperti, ‘okay, saya akan memberitahu mereka ini, tetapi bukan itu dan itu'”-Lee Seung Gi

Siapa sangka di sebalik menjadi antara pelakon yang menerima bayaran tertinngi di Korea Selatan, membintangi pelbagai drama hebat termasuklah Vagabond dan Mouse, beliau menghadapi masalah untuk mendapatkan pertolongan.


Minta Maaf Pada Rakan? Ini Tabiat Pelik 5 K-Pop Idol Ketika Mabuk

Di Korea Selatan, minum alkohol sudah menjadi tradisi bagi mereka yang telah memasuki usia dewasa. Apabila mengambil alkohol, segelintir individu akan menjadi sangat mabuk dan bertindak di luar kawalan seperti yang dilakukan oleh beberapa K-Pop idol ini. Anda ingin tahu siapakah K-Pop idol yang dimaksudkan? Scroll sampai habis okay!

Jin BTS atau nama sebenarnya Kim Seok Jin mempunyai tabiat unik apabila beliau sedang mabuk. Hal ini kerana beliau menyandarkan badannya ke arah orang lain, dan melakukan aegyo atau aksi comel.

Xiumin EXO juga antara bintang yang mempunyai tabiat unik ketika sedang mabuk. Bintang Seondal: The Man Who Sells The Rivers ini akan mengulangi setiap perkataan yang telah diucapkan sebelumnya.

Digelar sebagai K-Pop idol yang mempunyai bakat besar sebagai pelakon,penyanyi, dan personaliti televisyen, beliau juga ternyata mempunyai mempunyai tabiat yang kerap dilakukannya ketika sedang mabuk. Kekasih kepada Ryu Jun Yeol dikatakakan bertindak secara berlebihan atau over react ketika sedang mabuk.

Tabiat Seungyoon WINNER bolah dikatakan agak berbeza berbanding K-Pop idol ketika sedang mabuk. Hal ini kerana beliau akan meminta maaf ke atas semua yang dilakukan oleh beliau kepada rakan minumnya.

Bintang drama What Happens To My Family?, Kwanghee ZE:A dikatakan berubah menjadi cerewet apabila mabuk. Hal ini kerana beliau akan mengomel mengenai pelbagai benda secara rawak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bibir Membengkak, Harris Anuar Dedah Kisah Sebenar!

Pelakon dan model Harris Anuar telah mengejutkan para peminat dan rakan artis apabila memuatnaik foto dan video bibirnya yang sedang ‘membengkak’.

Melalui posting di Instagram, Harris Anuar memuatnaik videonya berserta kapsyen lucu baru sahaja selesai melakukan suntikan original.

“Harini bibir saya sexy guys baru lepas buat suntikan botol original ye! 🐝Alhamdulillah Allah sayang🤣❤ #BangkitBotak”-Harris Anuar

A post shared by BANGKITBOTAK (@harrisannuar)

Tinjauan Murai My di ruangan komen mendapati Harris Anuar menjawab persoalan peminat bahawa ianya disebabkan beliau telah disengat oleh tebuan tanah.

“Ada love bite dari tebuan tanah 🤣🐝”-Harris Anuar

Ruangan komen di bawah posting Harris Anuar menerima pelbagai reaksi rakan artis dan peminat yang mendoakan kesembuhannya dan ada juga yang turut ketawa melihat bibirnya yang “vogue” mengalahkan aktres Hollywood, Angelina Jolie.

“Ouch bro..get well soon harris.”-Alif Satar

“Ya Allah, moga cepat sembuh, (tak gelak pon tau).”-Khai Bahar

“Huishh allergy reaction ke? That looked so painful!  Gws my brother!”-Rashidi Ishak

“Allahuakbar..get well soon!”-Indah Ruhaila

Kami di Murai My mendoakan agar Harris Anuar diberikan kesembuhan dengan cepat..


Media Lapor Teguran Pasal Kak KM, PU Syed Kesal Berita Terselit Benda Haram

Melihat teguran pendakwah bebas terkenal terhadap usahawan kontroversi Kak KM mendapat liputan banyak media tempatan dan YouTuber sebelum ini, menimbulkan isu baru bila mana Pencetus Ummah (PU) Syed melihat terdapat unsur haram dalam penyampaian berita yang dikeluarkan.

Dalam hantaran terkini PU Syed di akaun Instagramnya, pendakwah ini memberi teguran kepada media tempatan dan YouTuber yang tidak sedar dalam menyampaikan berita teguran kepada Kak KM terdapat unsur haram.

Pendakwah ini mengatakan unsur atau benda haram yang dimaksudkannya adalah, seperti meletakkan foto-foto Kak KM yang tidak menutup aurat dan seksi kemudian menggandingkan foto tersebut dengan fotonya di dalam berita yang dikeluarkan.

“Ambe perhatikan betapa lapar viewnya YouTuber-YouTuber dan juga pemilik-pemilik ‘page’ cap ayam, sehingga bila meletakkan berita teguran ambe pada Kak KM, mereka menggandingkan foto ambe dengan gambar-gambar Kak KM yang miskin kain tersebut!!

Tahukah kalian, beza halal dan haram? Kalian bersungguh-sungguh melaporkan teguran ambe kepada Kak KM, tapi kalian selitkan benda-benda haram dalam penyampaian!!

Bukankah saling tak ubah perangai macam dia!!

Melihat hantaran terkini pendakwah tersebut, rata-rata ramai warganet berkongsi pandangan dan respon yang berampur-baur mengenai Kak KM di ruangan komen posting Instagram tersebut.

“Sakit mata dan hati bila tengok. Secara tak sedah hampir mendoakan keburukan buat dia tapi syukur tersear. Ujian Allah untuk dia dan kita yang melihat dan mengetahuinya.

Akhir zaman teguran para agamawan tak diendahkan dan dipertikaikan. Teguran seolah menyusahkan dia tapi teguran Allah lebih menakutkan. Moga dia diberi hidayah dan petunjuk” komen mereka

“Dia tak sedar dia tengah bawa perut… Masa bersalin tu nyawa 50-50 antara hidup dan mati. Sepatutnya buat persediaan seolah nak menghadap kematian. Lagi nak dekat bersalin lagi banyak doa yang baik-baik kita perlukan. Ini sampai berani mencabar Tuhan. Betullah istidraj tu wujud.”

“Dia orang lupa ustaz. SYURGA ITU MAHAL HARGANYA. Allah sedang menguji mereka ustaz, bukan ustaz.. Sabar”

Semoga dengan teguran yang diberikan PU Syed ini, membuatkan media tempatan dan para Youtuber berhati-hati dalam memilih foto untuk dimasukkan dalam berita yang dilaporkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bintang ‘No Time To Die ‘ Daniel Craig Akui Gemar Ke Bar Gay?

Bintang No Time To Die, Daniel Craig memberikan alasan yang spesifik apabila membuat pendedahan bahawa beliau sangat gemar ke bar gay (gay bar).

Sewaktu berbual dengan Bruce Bozzi menerusi podcast SiriusXM Lunch With Bruce, aktor berusia 53 tahun itu mengakui lebih gemar ke bar gay kerana kurang cenderung untuk bertengkar dengan pelanggan lurus dan agresif.

“Saya telah pergi ke bar gay selama yang saya boleh ingat. Salah satu sebabnya adalah saya tidak kerap bertengkar di bar gay.

Ianya seperti..saya tidak mahu berakhir dengan pukulan. Dan saya berjaya. Ianya kerap berlaku.”-Daniel Craig

Tetapi ada juga keuntungan lain untuk Daniel Craig dalam memilih bar gay sebagai pilihannya.  Bukan hanya suasana yang lebih santai, tetapi juga tempat yang baik baginya untuk bertemu dengan wanita yang menarik, kerana mereka berada di sana dengan alasan yang serupa.

“Ia adalah tempat yang baik untuk dikunjungi. Semua orang chill. Anda tidak perlu menyatakan seksualiti anda. Ianya tidak mengapa. Dan ia adalah tempat yang selamat.

Dan saya dapat bertemu dengan gadis-gadis di sana, kerana ramai gadis di sana dengan alasan yang serupa dengan saya. Ia seperti motif tersembunyi.”-Jelas Daniel Craig

Daniel Craig baru-baru ini menerima bintang di Hollywood Walk of Fame. No Time To Die telah berjaya menghasilkan lebih dari £50 juta di box office UK selepas dua minggu tayangan, yang menjadikannya sebagai salah satu daripada 10 filem Bond yang terlaris.


Ashraf Muslim Kongsi Perasaan Setelah Jejakkan Kaki Di Bumi Madinah

Hasrat pelakon kacak Ashraf Muslim untuk ke Madinah akhirnya tercapai jua apabila menerima jemputan ke tanah suci sebagai Dhuyuf al Rahman, yang bertanggungjawab membawa jemaah Malaysia untuk menunaikan umrah dengan mengikuti prosedur operasi standard (SOP) yang baru.

Menerusi hantaran terkininya di akaun Instagram, pelakon tersebut berkongsi bahawa dirinya berasa tenang setibanya di bumi Madinah al Munawarrah.

Ashraf tidak berhenti-henti mengucapkan rasa terima kasih dan syukur kepada Yang Maha Esa, kerana menjemputnya ke tanah suci yang penuh berkat itu.

“Alhamdulillah selamat sampai di bumi Madinah Al Munawarrah.

Rasa tenang hati ni bila di sini. Allah ni baik dengan kita walaupun kita ni macam-macam perangai. Dia sayang kita sebab tu dia uji kita dan dia nak kita mengadu pada dia.

Terima kasih diatas jemputan ini. Ya Allah, ramai masyarakat Islam di luar sana yang ingin ke tanah suci. Engkau jemputlah mereka datang ke tanah suci mu. Permudahkan mereka ya Allah.” Tulisnya

Ashraf juga meluahkan rasa terujanya ingin menunaikan solat di dalam Masjid Nabawi dengan merakam video menerusi Instagram Storynya.

“Melonjak-lonjak hati nak solat dalam Masjid Nabawi… Sabar yer Ashraf… Zohor jap lagi yer..”

Seronok tengok Asyraf Muslim ke tanah suci, semoga kita semua juga mendapat jemputan Allah SWT untuk menjadi tetamuNYA untuk menunaikan umrah dan haji nanti. InsyaAllah, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Erma Fatima Muatnaik Foto Aiskrim ‘Lejen’, Netizen Imbau Kenangan Lama

Pelakon veteran, pengarah dan penerbit terkenal, Erma Fatima atau lebih popular dipanggil Mak Cun, memuatnaik foto aiskrim kesukaan ramai suatu ketika dulu di akaun Instagramnya dengan kapsyen.

Gara-gara melihat foto aiskrim tersebut ramai warganet membanjiri ruangan komen posting tersebut, dan masing-masing memberi komen mengenangkan zaman silam mereka memakan aiskrim popular Choco Pop sewaktu kecil dahulu.

“Sayaaaaaaaa…. Sedapnya panas-panas ni… Nyum-nyum”

“Dulu setiap hari makan tak kira siang malam.. Sedap sangat”

“La.. eskrem ni la dicari kalau balik kampung”

“Sedap aiskrim lejen ni.. Selalu beli masa kecil-kecil”

“Eskrem peberet zaman kanak-kanak ni kak @ermafatima. Kami panggil eskrem itik sebab cap itik. 20sen sebatang”

“Sedap ni.. ‘Legend’, balik ngaji Quran ja mesti singgah beli”

Kebanyakan warganet berkongsi memori pernah memakan aiskrim popular ini sewaktu balik dari sekolah, pulang dari mengaji atau balik kampung dan ia merupakan aiskrim kesukaan ramai sehinggalah ke hari ini.

Bukan saja rasa aiskrimnya sedap malah harganya juga sangat murah, jadi tidak hairanlah orang ramai masih mengingati aiskrim ini nostalgia zaman kanak-kanak yang begitu berharga!

“Ya ALLAH kak @ermafatima… ‘Favourite’ ni.. Dulu memang stok ada ja dalam peti.. Petang-petang duduk santai-santai makan dengan keluarga.. Makan 1 tak cukup”

“Lama tak makan ni. Teringat nostalgia kanak-kanak”

Beruntung siapa yang pernah makan aiskrim ni masa zaman kanak-kanak, sebab sekarang pun bukan semua kedai jual aiskrim Choco Pop ni.

Memang aiskrim lejen betul ni, siapa pernah makan aiskrim ni masa kecil-kecil dulu kita geng!


Bimbang Dengan Virus Covid-19 Atau Varian Delta 2? Penulen Udara Ini Boleh Membantu

Dalam usaha melindungi rakyat Malaysia daripada Covid-19 secara berterusan, jenama kelengkapan rumah terkemuka dari Korea Selatan, SK magic, mengumumkan pelancaran penulen udara terbaharunya, All Clean Virus Fit, sekali gus mengembangkan rangkaian produk SK magic yang berteknologi canggih. Inovasi terbaharu ini telah didaftarkan sebagai peralatan kesihatan dan perubatan oleh Pentadbiran Makanan dan Dadah AS (USFDA) 1 dan mampu menyingkirkan 99.99% virus Covid-19 termasuk varian Delta 2 .

Ia juga mampu menyingkirkan bahan pencemar udara yang biasa ditemui dalam ruang tertutup seperti bakteria, virus, kulat dan habuk yang dapat mencetuskan masalah kesihatan. Bagi menghadapi fasa endemik, langkah keselamatan dan kebersihan tetap menjadi keutamaan. Setakat ini, banyak perkara yang telah kita pelajari, dan kita sedar sistem imun amat penting dalam melawan Covid-19.

Selain sanitasi kendiri, pemakaian pelitup muka dan penjarakan sosial di tempat awam, langkah berjaga-jaga di rumah seperti kualiti udara dalam rumah juga wajar dititikberatkan. Justeru, penting untuk kita membuat pilihan bijak bagi memastikan udara yang kita hirup di rumah adalah bersih dan segar.

“Di SK magic, kami sentiasa mencabar diri dan mencari penyelesaian inovatif bagi membudayakan gaya hidup yang sihat dan berkualiti menerusi produk kami. Sejak tercetusnya pandemik, kami giat membangkitkan kesedaran tentang kepentingan air dan udara yang bersih. Salah satunya melalui program CSR SKmagicCares baru-baru ini, kami turut menyumbang sebilangan penulen udara dan air ke pusat vaksin Covid-19, Hospital dan pusat beli-belah dengan tujuan memberi akses udara serta air yang bersih kepada rakyat Malaysia. Bagi mencapai matlamat ini, kami berbesar hati memperkenalkan penulen udara All Clean Virus Fit bagi membebaskan kediaman rakyat Malaysia daripada virus Covid-19 termasuk varian Delta 3 .

Seperti semua produk kami, All Clean Virus Fit dilengkapi teknologi serba canggih dan reka bentuk yang sofistikated pada harga berpatutan bagi memenuhi keperluan dan keutamaan pelanggan kami,” kata Kim Kyung Won, Pengarah Urusan SK magic Malaysia.

All Clean Virus Fit SK magic bukan sahaja dapat menyingkirkan pelbagai bahan pencemar udara berbahaya dari kawasan tertutup, lebih penting, ia dapat menghilangkan 99.99% virus Covid-19 termasuk varian Delta, Koronavirus Manusia dan virus H1N1 4 menerusi fungsi pensterilan UV Arc Core yang terbukti, serta sistem penapisan lapan langkah yang menerapkan kecanggihan Penapis Habuk Gentian Tembaga Ultra Halus. Bagi menjamin perlindungan menyeluruh, All Clean Virus Fit juga dilengkapi ciri sedutan pintar 360° dari pelbagai arah.

Menyedari kepentingan penjarakan sosial, SK magic juga menawarkan pilihan perkhidmatan tanpa sentuh kepada pelanggan dengan menyediakan inovasi penyelenggaraan produk secara jarak jauh. All Clean Virus Fit mudah dibuka dengan ventilasi dan kipas yang boleh dicuci, sekali gus memudahkan kerja pembersihan dan penyelenggaraan.

Penulen udara All Clean Virus Fit berdaftar dengan Pentadbiran Makanan dan Dadah AS (USFDA) 5 ini berkesan untuk pengguna yang mengalami masalah pernafasan atau alahan, sebagai peralatan kesihatan dan perubatan bagi membantu mereka bernafas lebih baik di tempat tertutup, di samping meningkatkan kesihatan dan kesejahteraan pengguna. Penulen udara All Clean dapat disewa dengan harga pengenalan serendah RM79 setiap bulan, manakala All Clean Virus Fit boleh dinikmati pada hanya RM99 setiap bulan mulai 1 Oktober 2021. Untuk maklumat lebih lanjut, sila layari laman web rasmi SK magic Malaysia di www.skmagic.com.my atau laman Facebook di facebook.com/myskmagic.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Tak Setuju Jika Salahkan K-Drama Punca Ramai Bunuh Diri

Baru-baru ini kecoh apabila Senator Mohd Apandi Mohamad ketika perbahasan Rancangan Malaysia Ke-12 (RMK-12) di Dewan Negara menyatakan kes bunuh diri dalam kalangan remaja di negara ini adalah kerana terdorong dengan pengaruh drama Korea (K-Drama).

Kenyataan itu mendapat reaksi yang meluas dalam kalangan netizen, malah pelakon Harith Iskander juga ada menyuarakan pendapatnya sendiri.

Dalam perkongsian Harith Iskander di laman Facebooknya, dia mempersoalkan kenyataan tersebut dan bertanyakan faktor lain yang seolah-olah bukan menjadi punya berlakunya bunuh diri seperti pengangguran, kemiskinan, kemurungan dan lain-lain lagi.

…pengangguran, kemiskinan, pandemik, tekanan masyarakat yang terlalu cemburu, tiada prospek pekerjaan, kemurungan, kesihatan mental, isu keluarga, kemerosotan kewangan dan lain-lain tidak ada kaitan dengannya?

Harith Iskander juga turut menyatakan jika dakwaan tersebut benar, dengan memberhentikan tayangan K-Drama, maka kes bunuh diri dalam kalangan remaja pasti tidak ada lagi.

Tambahnya lagi, sebarang kenyataan yang dikeluarkan perlulah berdasarkan fakta, bukannya pendapat peribadi diri sendiri.

Apabila seorang “pemimpin” bangun di Parlimen dan mengatakan sesuatu berdasarkan anekdot dan pendapat (bukannya fakta dan data), ia boleh menyebabkan kerosakan yang nyata.

Perkongsian tersebut mendapat pelbagai reaksi dari kalangan netizen dan rata-ratanya bersetuju dengan pendapat Harith Iskander.


Jom Intai 5 Penyanyi Ini Memiliki Dan Menggunakan Mikrofon Termahal Di Dunia

Menjadi penyanyi bertaraf dunia sudah pasti mereka memerlukan ‘resipi’ khas untuk mengekalkan lontaran suara seperti pemilihan mikrofon. Menurut Brilio.net, berikut merupakan 5 penyanyi yang memiliki mikrofon termahal di dunia.

Untuk pengetahuan umum, Taylof Swift pernah memiliki mikrofon dengan harga RM110 ribu. Harganya sepadan dengan kerja keras World Tour yang menghasilkan wang tunai sehingga berbilion ribu riggit.

Penyanyi Rihanna seringkali dilihat aktif di atas pentas dan juga mempersembahkan persembahan terbaik. Menurut Brilio.net, Rihanna memiliki mikorofon dengan harga sekitar RM73 ribu ringgit.

Katy Perry merupakan salah seorang penyanyi yang seringkali dilihat melakukan persembahan yang memukau. Dari segi props, penari, penyanyi latar dan mikrofon, penyanyi ini pastinya akan memberikan persembahan terbik ketika di atas pentas. Katy Perry dikatakan mempunyai mikrofon bernilai RM82 ribu ringgit.

Tidak ketinggalan artis berbakat Indonesia yang pernah popular dengan album Handmade. Menurut Brilio.net, dia dikatakan memiliki mikrofon dengan harga RM36 ribu ringgit.

Penyanyi, penulis lagu dan penerbit Bruno Mars juga tidak ketinggalan dalam membelanjakan wang dalam setiap persembahanyya. Dia pernah membelanjakan sehingga RM71 ribu untuk mikrofonnya bagi memudahkannya menyanyi.


Gementar Mengenai Adegan Seks, 5 Pelakon Ini Mempunyai Alasan Sendiri Untuk Mabuk Semasa ‘Shooting’

Di Hollywood, menyampaikan lakonan terbaik pasti akan menarik perhatian penonton dan juga pengarah. Sebelum ini, Murai ada berkongsikan senarai selebriti yang mabuk ketika live dan kali ini jom kita lihat 5 pelakon yang mabuk ketika melakukan pengambaran filem.

Jennifer Lawrence pernah mabuk ketika pengambaran filem Passengers. Ini kerana, dia dikehendaki melakukan adegan seks dengan Chris Pratt. Merasa tertekan dan bimbang bahawa Chris Pratt telah berkahwin, Jennifer Lawrence menenangkan dirinya dengan alkohol.

Brad Pitt dan Edward Norton pernah bertengkar secara betul ketika menjalani penggambaran Fight Club. Menurut IntepSeleb, ketika pengambaran beberapa scene dalam filem tersebut, keduanya benar-benar mabuk dan pengarah hanya merakamkan adegan itu.

Semasa pengambaran filem Drink Buddies, Anna Kendrick mabuk di lokasi. Semasa menjalani penggambaran, dia diberi bir sebenar sehinggakan Anna Kendrick sangat mabuk dan seringkali mengatakan kata-kata pelik di lokasi.

Semasa penggambaran Wolf of Wall Street, Margot mempunyai adegan panas dengan Leonardo DiCaprio. Dia juga harus telanjang di depan pintu.

Menurut IntepSeleb, untuk menambahkan keyakinanya, Margot memutuskan untuk minum 3 botol tequila sebelum melakukan pengambaran.

Semasa penggambaran filem Lawless, Shia LaBeouf berperanan sebagai pembuat minuman keras. Shia berusaha untuk terus mabuk sepanjang pengambaran untuk menjadikan peranannya lebih nyata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Artis Bollywood Ini Pernah Diiktiraf Sebagai Pelakon Tercorot

Sebagai pelakon, pastinya setiap lakonan yang dilakukan akan ada turun naik. Menurut IntepSeleb, berikut adalah 5 artis Bollywood yang pernah diiktiraf sebagai artis tercorot.

Pada tahun 2011, Aishwarya Rai sebenarnya memenangi anugerah sebagai artis terburuk. Peranan yang dimainkannya dalam dua filemnya, Robot dan Raffan menjadikan Aishwarya Rai akhirnya mendapat Anugerah Ghanta sebagai artis tercorot

Tidak ada yang menyangka Deepika Padukone juga pernah mendapat gelaran sebagai artis terburuk dalam filem Aarakshan pada tahun 2012.

Menurut IntepSeleb, dalam filem itu diaturut berlakon bersama dengan Saif Ali Khan dan Amitabh Bachchan.

Nargis Fakhri memulai debut aktingnya pada tahun 2011 yang berjudul Rockstar. Sayangnya, awal perdebutan tersebut, Nargis telah mendapat penghargaan pembantu artis tercorot.

Seterusnya adalah Ameesha Patel. Dia juga mendapat gelaran artis pembantu tercorot dalam filem Shortcut Romeo. Menurut IntepSeleb, malangnya, filem ini mendapat penilaian 2.3 pada IMDB.

Sonam Kapoor juga pernah dinobatkan sebagai artis tercorot. Dia memenangi anugerah untuk filemn Prem Ratan Dhan Payo.

Pengiktirafan sebagai artis tercorot bukanlah kali pertama dia menerimanya. Kerana, Sonam Kapoor dianugerahkan anugerah pelakon penyokong terburuk pada tahun 2013 dalam filem Players.


Air Arak ‘Timah’ Cetus Kontroversi, PU Syed Mahu Kerajaan Tentang Sekerasnya!

Tular baru ini di media sosial milik pendakwah bebas, Pencetus Ummah (PU) Syed Mohd Bakri yang menyentuh isu arak di Malaysia.

Pandangan tegas ini di bangkitkan di Instagramnya, selepas mengetahui terdapat syarikat pengeluar minuman beralkohol itu, menamakan air arak dengan nama ‘Timah’.

Menurut pendakwah terkenal ini isu air arak perlu ditentang sekeras-kerasnya, apatah lagi kini ada pula syarikat pengeluaran minuman beralkohol menggunakan nama Melayu seperti untuk memperdayakan orang Muslim di Malaysia.

PU Syed mengatakan kerajaan harus bersama-sama menangani isu ini dengan membuat sesuatu supaya syarikat pengeluar air arak tersebut menukar nama jenamanya atau keluar dari Malaysia.

“Menamakan arak “air kencing syaitan” ini dengan nama Timah sangat mencarik hati umat Islam di Malaysia, apatah lagi arak ini dikeluarkan di Malaysia!

Ianya perlu ditentang sekeras-kerasnya bahkan kerajaan perlu menggunakan segala yang ada untuk pihak syarikat tersebut menukar nama atau berambus dari Malaysia.

Cukup-cukuplah papan tanda besar Carlberg di Shah Alam.. Dan papan-papan tanda jualan arak di merata tempat yang sangat menyemakkan mata.. Kini ditambah lagi dengan jenama ini.” Tegasnya

Isu nama air arak yang dibangkitkan PU Syed ini mendapat perhatian orang ramai dan masing-masing memberi pendapat bahawa para menteri harus memainkan peranan dalam menangani hal-hal seperti ini.

“Sokong.. Melampau sunggu sampai macam tu sekali..”

“Peluang terbaik untuk batalkan lesen kilang air kencing syaitan tu.. Kalau tak ‘grab’ memang *****. Sekurang-kurangnya boleh tutup sebuah kilang.”

“Kita bersama PU Syed lawan puak-puak laknat ni.”

“Semakin lama, Islam diperkotak-katik. Tapi pemimpin diam membisu.”

“Timah?? Walaweh. Menteri agama sila lah BERSUARA.. Kata negara Islam tapi arak molek ada je. Pemimpin tu tegur suruh TUTUP AURAT… Baru Allah jaga negara.. Ni pangkat sekadar pangkat. Gelaran sekadar gelaran.. Apa benda!”

“Setuju sangat-sangat ustaz. Dah lama sangat ada dekat Malaysia. Dah tiba masa untuk ditutup. Pihak berwajib kena ambil tanggungjawab.”

Berat isu ini, memang sudah bertahun air arak dengan pelbagai nama jenama telah dikeluarkan di Malaysia. Kini sudah tiba masanya hal ini diberi perhatian, demi menjaga generasi dan ummah dari tenggelam dalam air kencing syaitan ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Pelik, Senario Jarang Dijemput Sebagai Juri Program Lawak. Saiful Apek Beri Jawapan ‘Win’

Pelakon dan pelawak Saiful Apek menjawab persoalan netizen yang mempersoalkan mengapa kumpulan Senario sering tidak dipanggil sebagai juri program lawak.

Menerusi tweet pengguna Twitter yang dikenali sebagai @NaufalAntezem, beliau akui rasa pelik kerana kumpulan pelawak Senario masih wujud tetapi mereka sering tidak dipanggil untuk menjadi juri program lawak.

“Kita masih ada Senario tapi mereka tak selalu jadi program lawak. Pelik bukan?.”-Tweet @NaufalAntezem

Salah seorang ahli kumpulan Senario iaitu Saiful Apek kemudian tampil menjawab persoalan pengguna Twitter tersebut memberitahu bahawa laman Twitter mereka sukar untuk diikuti oleh ramai orang, inikan pula stesyen televisyen mahu memanggil mereka sebagai juri program lawak.

“Kat Twitter ni pun susah korang nak follow, nikan lagi stesyen tv nak panggil jadi juri.”-Saiful Apek

Menerusi tinjauan di ruangan komen mendapati, rata-rata netizen meluahkan pendapat terhadap kumpulan pelawak veteran tersebut.

“Dorang sekarang nak panggil yang ada follower million, mana dorang nak pandang dah pelawak veteran ni. Zaman da berubah..teruk betul.”

“Sebab ape tau, sebab rating jer. Astro ni memang carik artis yang boleh naik rating diorang. MLM ni hanya sekadar hiburan jer. Bukan tempat produce new talent pun. Bertabahlah netizen sakit mata dan hanti dengan juri yang ada.”

“Pastu jemput ustaz jadi juri hahahaa. Begitulah Malaysiaku Tercinta.

“Hahaha tulah tak faham. pertandingan lawak, pelawaklah juri. Pertandingan nyanyi, penyanyi lah juri, Pertandingan memasak, tukang masak lah juri. Ni sapa2 tah jadi juri.”

Terdahulu, Murai My pernah melaporkan bahawa kumpulan Senario bakal  kembali dengan filem terbaharu tidak lama lagi. Selain Saiful Apek, kumpulan yang sering silih berganti aanggotanya ini terdiri daripada Wahid Mohd, Lan Pet Pet, Azlee Jaafar, Shamsul Ghau Ghau, Farouk Hussein, Ilya Buang, Hamdan Ramli, dan Yassin Yahya.


Tiz Zaqyah Dedah Sebuah Rancangan Hiburan Tempatan Sebagai “Rancangan Yang Teruk”

Pelakon drama Nur Kasih, Tiz Zaqyah mendedahkan bahawa sebuah rancangan hiburan yang telah wujud sejak tahun 1993 ini sebagai ‘rancangan yang paling teruk’.

A post shared by 𝗧𝗜𝗭 𝗭𝗔𝗤𝗬𝗔𝗛 𝗥𝗔𝗭𝗔𝗞🌺🇲🇾 (@tiz.zaqyah)

Menerusi laman Twitter, pelakon ini mendedahkan bahawa rancangan hiburan tersebut lupa akan nilai “hormat” yang menemubual orang lain tanpa izin, masuk terjah set orang dan memaksa artis baru untuk menjawab persoalan mereka.

“M***di merupakan rancangan yang teruk. Sehingga mereka lupa bagaimana untuk menghormati. Masuk terjah set orang, interview orang tanpa izin, buat orang menangis, you push and force new artist to answer shit questions, ‘awak isap rokok eh? Awak minum arak eh? Apa dalam  bag awak?’ fuc*ing bullies.”-Tweet Tiz Zaqyah

Tinjauan Murai My di ruangan komen mendapati rata-rata netizen bersetuju dengan pendapat pelakon jelita tersebut.

“Berzaman dan tak tengok m***di, ntah la tak berapa suka duk terjah orang sana sini.”

“Dah tak relevant show ni. I stop watch it few years ago. Rindu zaman kak Fauziah jadi host.”

“Aku memang dah bertahun tak tengok m***di..Rasanya tak wujud m***di tu pun takpe kat muka bumi..Sampah.

“Dah lama hilang minat terhadap rancangan tersebut. Bosan.”

“Dah lama tak tengok m***di. Takde manfaat langsung.”

Terdahulu, Murai My pernah melaporkan bahawa Tiz Zaqyah luah rasa berang terhadap selebriti yang menyembunyikan status COVID-19 mereka. Beliau berpendapat bahawa para selebriti seharusnya mendidik dan menjadikan ia sebagai kesedaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Pakai Tangkal Syaitan, Khairy Jamaluddin Akui Guna 4 Jin Lindung Malaysia

Siapa sangka gelang tangan yang sering dipakai oleh Menteri Kesihatan, Khairy Jamaluddin dijadikan bahan bualan segelintir antivaksin.

Menteri Kesihatan ini memuatnaik tangkap layar mesej dari Telegram, yang mana terdapat ahli dalam mesej berkumpulan itu menyentuh soal gelang tangan yang dipakai Khairy dengan mengatakan bahawa gelang tersebut merupakan tangkal syaitan.

“KJ guna tangkal dekat tangan kiri.. Ada 4 jenis jin syaitan yang dia guna untuk lindungi diri dia.” Tulis mereka di Telegram

Melihat perbualan dalam aplikasi tersebut membuatkan Menteri Kesihatan ini berkongsi di media sosialnya, dan dalam masa yang sama memberi respon terhadap pemakaian tangkal yang diperkatakan individu di dalam mesej tersebut.

“Salah. Saya guna 4 jenis jin vaksin untuk lindungi Malaysia. Jin Pfizer, AstraZeneca, Sinovac dan CanSino” jelasnya

Terdahulu Khairy Jamaluddin memberi keterangan mengenai golongan antivaksin, dengan mengatakan terpaksa guna pendekatan untuk susahkan hidup golongan antivaksin jika enggan menerima vaksin tanpa sebab yang dibenarkan.

Sejak itu golongan antivaksin meluahkan rasa tidak puas hati mereka kepada Menteri Kesihatan terhadap pendekatan yang diambil, dengan memberi kritikan dan komen negatif menerusi media sosial.


‘Sekarang Dah 2021!’- Harith Iskander Respon Terhadap Dakwaan Khairy Jamaluddin Pakai Tangkal

Baru-baru ini tular di media sosial apabila Menteri Kesihatan, Khairy Jamaluddin dituduh oleh para antivaksin bahawa beliau menggunakan tangkal yang mempunyai empat jenis syaitan yang digunakan untuk melindungi dirinya.

Menerusi Instagram, pelawak, Harith Iskander tampil memberikan reaksi terhadap tuduhan yang diberikan terhadap Menteri Kesihatan itu dan mempersoalkan masyarakat yang masih mempercayakan perkara merepek.

“Kini sudah 2021!… dan kita masih mempunyai kepercayaan dalam perkara merepek?”-Soal Harith Iskander

Tambahnya lagi, beliau berpendapat komen Menteri Kesihatan mengenai beliau menggunakan “4 jenis syaitan” untuk melindungi dirinya, adalah klasik.

“Comeback Menteri Kesihatan Kita (dalam kotak merah) kepada komen netizen mengenai dia menggunakan “4 jenis syaitan” untuk melindungi dirinya, adalah klasik.”-Harith Iskander.

Menteri Kesihatan tampil memberikan jawapan padu apabila beliau dituduh oleh para antivaksin bahawa beliau mempunyai tangkal yang ada empat jenis syaitan yang melindungi dirinya.

“Salah. saya guna 4 jenis jin vaccine untuk lindungi Malaysia. Jin Pfizer, AstraZeneca, Sinovac & CanSino.”- Balas KJ


“Jangan Tengok Siri Drama Ini”- Ustazah Asma Harun Terkejut Selepas Tonton Squid Game

Pendakwah bebas, Ustazah Asma Harun tampil memberi teguran pada umat Islam untuk tidak menonton siri Netflix, Squid Game yang telah ditonton di seluruh dunia.

Melalui Instagram, pendakwah bebas ini akui siri Squid Game ini sangat “dahsyat dan teruk”.

“Saya dok tengok orang viral Squid Game, Squid Game. Tahu tak, saya tengok. Bukan saya tengok bersungguh-sungguh, Saya nak tengok Squid Game ni cerita dia macam mana.

Ada yang bagi komen itu, komen ini, Tahu tak mula-mula saya tengok, saya terus kata Astaghfirullah dahsyatnya cerita ni. Teruknya cerita ni. Adakah cerita ni yang kita nak tonton, yang kita puji, yang kita kata bagus, nak tontonkan pada anak-anak.

Tambahnya lagi, siri Squid Game ini ditonton oleh ramai orang termasuklah remaja dan kanak-kanak. Beliau turut akui siri Netflix ini sangat ngeri kerana penuh dengan aksi tembak-menembak dan tiada rasa belas kasihan.

“Ramai sangat orang tengok, ramai sangat kanak-kanak, remaja tengok. Ngeri. Main bunuh, main tembak macam tu je. Orang ni ada keluarga, orang ni ada adik. Tembak, tembak, tembak. Tiada belas kasihan. Astaghfirullahalazim.

Tapi memang la ada pengajaran nak tunjuk manusia haloba hari ini, manusia sebab duit sanggup membunuh. Lepastu ada kematian, seronok pulak duit bertambah.

Lepastu ada pulak kata ‘it’s a game’ saja, tetapi game ini menggunakan manusia. Squid Game ni betul-betul orang kena tembak mati. Dengan takde belas kasihan, ngeri. Astaghfirullahalazim, rupanya program macam ni ataupun cerita macam ni bukan sekali dan ada banyak jugak.” “-Ustazah Asma

Pendakwah bebas ini turut menjelaskan bahawa umat Islam tahu bahawa mereka lalai, gagal kawal masa, tahu buat salah tetapi menidakkan dengan sedapkan hati.

“Tapi kita menidakkan dengan sedapkan hati, ‘alaa bukan selalu, yang penting jaga solat, yang penting malam baca Al-Mulk sebelum tidur’.

Tuan Puan sekalian, ibadah is ibadah, dosa is dosa, buang masa is buang masa. Kita kena akui perkara tu.”-Jelas Ustazah Asma

A post shared by Ustazah Asma Harun (@ustazahasmaharun)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Prof Madya UKM Kongsi 5 Kelonggaran Covid-19 Yang Arab Saudi Kuatkuasakan

Kini Arab Saudi menerima kehadiran pelancong dan para jemaah di negara mereka, tambah menggembirakan buat rakyat dan para jemaah adala, kerajaan Arab Saudi telah mengeluarkan beberapa kelonggaran berkaitan Covid-19 dan ianya telah dikuatkuasa pada 17 Oktober 2021 semalam.

Timbalan Dekan Jaringan Dan Alumni Fakulti Pengajian Islam Universiti Kebangsaan Malaysia (UKM), Prof Madya Dato’ Dr Mohd Izhar Ariff berkongsi beberapa kelonggaran yang kerajaan Arab Saudi keluarkan di negara mereka yang buat orang ramai cemburu.

“Kerajaan Arab Saudi mengisytiharkan beberapa kelonggaran baharu berkaitan Covid-19 yang akan mula berkuatkuasa pada Ahda, 17 Oktober 2021 bersamaan 11 Rabi’ul Awwal 1443H.

1.Masjidil Haram, Makkah & Masjid Nabawi, Madinah kembali dibuka dengan KAPASITI PENUH. Syaratnya semua jemaah mesti berusia 12 tahun keatas & telah lengkap divaksinasi vaksin Covid-19.

2.Para Pelaksana Umrah & Jemaah Solat Fardhu masih *DIWAJIBKAN* memakai pelitup separuh muka _(Mask)_ di dalam kedua-dua buah Masjid berkenaan.

3.Para Pelaksana Umrah, Jemaah Solat Fardhu & Penziarah Raudhah serta Maqam Nabi Muhammad SAW, masih perlu mendapatkan tempahan slot/permit melalui aplikasi *EATMARNA*.

Namun, disebabkan kedua-dua buah Masjid teragung ini telah dibuka dengan kapasiti penuh, tempahan slot menjadi lebih mudah untuk diakses jemaah. Barangkalian mendapat 2 kali Umrah atau lebih juga besar.

4.Penguatkuasa Penjarakan Sosial di semua tempat awam, pengangkutan awam, restoran & tempat berkumpul *DIMANSUHKAN* serta merta.

5.Penggunaan Pelitup Separuh Muka _(Mask)_ di tempat terbuka *TIDAK LAGI DIWAJIBKAN* kecuali di tempat-tempat tertutup yang tiada akses pengudaraan.” Tulisnya

Melihat perkongsian Prof Madya UKM tersebut di Instagram, membuatkan orang ramai berasa cemburu melihat suasana baharu di Arab Saudi.

Rata-rata ramai mengatakan berasa rindu ingin solat berjemaah sambil merapatkan berlaga bahu, dan berharap Malaysia juga dapat menjadi seperti Arab Saudi juga kelak.

“Rindu suasana sembahyang berlaga bahu ni”

“Alhamdulillah Malaysia bila lagi nak saf macam biasa balik ni, rindu”

“Alhamdulillah…. Semoga masjid-masjid di Malaysia juga boleh mula mengikuti”

Untuk rekod kes Covid-19 di seluruh Arab Saudi berada di bawah 50 kes sehari semenjak sebulan yang lalu, dimaklumkan Kementerian Dalam Negeri Arab Saudi juga mengatakan kelonggaran yang dikeluarkan boleh berubah bergantung pada situasi Covid-19 di sana.

Harap-harap kes negara kita juga berada di paras bawah 50 kes sehari dan kerajaan dapat mengeluarkan lebih banyak kelonggaran seperti negara Arab Saudi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] realme TechLife Handheld Vacuum, Prestasi Terbaik & Memang Berbaloi Dengan Harga!

Memang canggih, vacuum keluaran terbaru dari realme ini sangat berbaloi dan tak mahal pun. Ya, memperkenalkan realme TechLife Handheld Vacuum  yang dilengkapi dengan daya sedutan 9.5KPa dengan penyedut debu 140w.  Ia mampu menjadi penyelamat di saat kita terlalu sibuk atau tidak punya banyak masa untuk mengemas atau membersihkan rumah.

Saya berkesempatan untuk mencuba realme TechLife Handheld Vacuum selama 3 hari. Kali pertama memegangnya, ia begitu ringan dan bila dihidupkan, bunyi tak terlalu bising.

Terdapat bateri 2200mAh di dalam pembersih vacuum dan boleh memberi pembersihan selama 40 minit dalam mod lembut dan 20 minit pembersihan dalam mod kuat. Jadi boleh membersihkan diseluruh rumah, tak kira di lantai, permaidani, sudut tingkap, siling rumah, dalam kereta.

Dengan reka bentuk tanpa kabel, pembersih vakum ini beratnya hanya 1.3kg, sebab itu lah rasa begitu ringan.

Tapi malangnya tiada pilihan warna. Jika kita lihat jenama lain, ada pelbagai warna tapi untuk realme TechLife Handheld Vacuum hanya tersedia dengan warna putih. Jika anda membelinya, ini antara  item yang terdapat dalam kotak.

Pandangan kali pertama, tak jauh beza dengan jenama lain. Sememangnya realme TechLife Handheld Vacuum mempunyai reka bentuk yang selesa untuk dikendalikan. Di bawah pemegang, terdapat satu bekas sampah sebesar 0.5 liter yang mudah untuk dibuka dan dibersihkan..

Untuk mengecas pun tak susah kerana lubang kecil  pengecas ada dibahagian bawah.

Ketika memegangnya, begitu mudah menekan butang kuasa dan terlihat 5 lampu yang menunjukkan hayat bateri.

Cara nak simpan selepas digunakan pun mudah kerana ia dilengkapi dengan wall hanger untuk kita gantung pada dinding. Jadi, proses penyimpanan lebih mudah dan proses untuk mengecas vacuum pun lebih selamat.

realme TechLife Handheld Vacuum dilengkapi dengan 3 jenis kepala vacuum yang dapat digunakan untuk 4 jenis situasi pembersihan sama ada menggunakan Berus Lantai Bermotor, Berus 2 dalam 1 dan Alat Celah.  Dengan menawarkan 3 jenis kepala vacuum ini untuk fungsi dan permukaan tertentu, ia menjadikan realme TechLife Handheld Vacuum lebih versatil untuk kegunaan seharian di kediaman.

Berdasarkan pengalaman saya sendiri menggunakan realme TechLife Handheld Vacuum di rumah, saya sangat berpuas hati dengan prestasi vacuum ni. ‘Suction power’ atau kuasa sedutan dia pun kuat, iaitu setinggi 9.5KPa. Boleh sedut semua habuk-habuk dan rambut di lantai.

Antara perkara yang menarik ketika menggunakannya, terdapat lampu LED pada ‘Main Body’. Ini sangat membantu sekiranya anda mahu membersihkan lantai dalam cahaya malap seperti bawah sofa ataupun katil.

Untuk ruang yang sempit, saya menukarkannya kepada kepala Crevice Tool atau Alat Celah. Ia sangat membantu anda jika mahu membersihkan kawasan yang sukar dicapai contoh nya di tepi pintu, bingkai tingkap dan celah sofa.

Vakum ini dilengkapi penapis HEPA untuk memerangkap habuk mikroskopik dan ia boleh dibasuh selepas digunakan. Malah ia diperbuat daripada bahan mesra alam serta boleh digunakan semula selepas dicuci.

Secara keseluruhannya, realme TechLife Handheld Vacuum mempunya prestasi baik dan berbaloi dengan harganya. Produk ini boleh dibeli di Lazada bermula 18 Oktober 2021 pada harga RM399. Pembeli boleh menikmati harga istimewa RM349 yang hanya akan ditawarkan pada 18 Oktober sahaja.


‘Saya Tak sedih’- Peminat Kagum Lihat Cara Ezurin Khyra Jawab Soalan Negatif Netizen

Model dan sosialit popular Datin Ezurin Khyra sering dihujani dengan pertanyaan-pertanyaan tajam dari orang ramai, namun ibu kepada lima orang anak ini menjawab setiap soalan yang diajukan dengan tenang dan penuh bijaksana.

Melihat di Instagram Story wanita jelita ini, seorang peminatnya meluahkan rasa kagum dan suka melihat cara Datin Ezurin membalas setiap pertanyaan negatif dengan jawapan yang positif.

“Anda tahu saya suka anda? Sebab setiap soalan negatif yang dilempar pada anda. Anda masih jawabnya dengan sesuatu yang positif.” Komen peminat

Melihat komen peminatnya itu di ruangan ‘Ask me a question’, Datin Ezurin mengatakan bahawa dirinya tidak mudah berasa sedih dengan soala-soalan negatif yang ditujukan padanya.

Malah wanita ini mengatakan dirinya, cuba memahami situasi mereka dan letakkan diri ditempat mereka. Ini membuatkan Datin Ezurin untuk kekal merendah diri dan menjadi diri sendiri.

Sebab saya akan cuba memahami dan meletakkan diri saya dalam situasi mereka..

Semua orang mempunyai jalan hidup yang berbeza..

Dan jadi sebenar” respon Datin Ezurin di Instagram Story

Apa-apa pun memang tabiklah pada Datin Ezurin, sentiasa jawab soalan negatif netizen dengan jawapan penuh positif dan pandang kehadapan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.